PRITARTA

Kėdainių rajono savivaldybės tarybos

2020 m. balandžio d. sprendimu Nr. TS-

**KĖDAINIŲ RAJONO SAVIVALDYBĖS MIKALOJAUS DAUKŠOS VIEŠOSIOS BIBLIOTEKOS 2019 METŲ VEIKLOS ATASKAITA**

**I SKYRIUS**

**BENDRA INFORMACIJA**

 Kėdainių rajono savivaldybės Mikalojaus Daukšos viešoji biblioteka (toliau − VB), Didžiosios Rinkos a. 5, LT-57248 Kėdainiai, el. p. biblioteka@kedainiai.rvb.lt, tinklapis [www.kedainiai.rvb.lt](http://www.kedainiai.rvb.lt), pritaikytas išmaniesiems įrenginiams, kodas Juridinių asmenų registre 191029361, įsteigta 1976 m. Pagal 2017 m. sausio 17 d. priimto Lietuvos Respublikos valstybės ir savivaldybių darbuotojų darbo apmokėjimo įstatymo Nr. XIII-198 3 straipsnio 1 dalies 2 punktą priskirta antrai grupei. Pagrindinės veiklos rūšys: bibliotekų ir archyvų veikla, kultūrinis švietimas, kitas mokymas, kitas, niekur kitur nepriskirtas, švietimas, kūrybinė, meninė ir pramogų organizavimo veikla, kino filmų rodymas, nuosavo arba nuomojamo nekilnojamojo turto nuoma ir eksploatavimas.

Direktorė − Virginija Grigorjevienė. Bibliotekinio darbo stažas − 36, bendras vadybinis – 36, viešosios bibliotekos direktorė − 1 m., el. p. direktore@kedainiai.rvb.lt.

**II SKYRIUS**

**ĮSTAIGOS 2019 METŲ VEIKLOS REZULTATAI**

2019 m. pagrindinis dėmesys buvo skirtas darbo efektyvumo ir kokybės gerinimui, bendradarbiavimo su Kėdainių rajono įstaigomis ir organizacijomis atnaujinimui, naujų bendradarbiavimo ryšių užmezgimui.

Visos VB tinklo bibliotekos dirba Lietuvos integralioje bibliotekų informacijos sistemoje (LIBIS). Visose bibliotekose yra viešos interneto prieigos (toliau – VIP), 40 bibliotekų – žaislotekos. Dvi tinklo bibliotekos (Miegėnų ir Okainių) vykdo ir mokyklų bibliotekų funkcijas. Dvi (Pajieslio ir Pagirių) dirba daugiafunkciuose centruose.

2019 m. pasiekti VB veiklos plane numatyti rezultatai. Bibliotekos paslaugomis naudojosi 27,2 proc. (2018 m. – 25,55 proc.) visų Kėdainių rajono gyventojų. Iš jų: 21,5 proc. miesto (2018 m. – 18,95 proc.) ir kaimo 32,9 (2018 m. – 32,19 proc.) gyventojų. Vartotojų grupės: rajono moksleivių 78,85 proc. (2018 m. – 70,89 proc.), rajono vaikų iki 14 m. amžiaus 59,74 proc. (2018 m. – 54,22 proc.), visų rajono senjorų 13,68 proc. (2018 m. – 13,11 proc.), visų rajono bedarbių 39,00 proc. (2018 m. – 33,82 proc.), 11,51 proc. rajono neįgaliųjų (2018 m. – 15,86 proc.). Konkretūs vartotojų grupių pokyčiai 2018–2019 m. pateikti A grafike. 2019 m. VB perregistruoti arba naujai užregistruoti 12 477 vartotojai (2018 m. – 11 916). VB ir tinklo bibliotekos aptarnavo 233 780 lankytojus (2018 m. – 227 159 lankytojus), kuriems išdavė 442 609 dokumentus arba jų kopijas (2018 m. – 455 141 dokumentą).

Kėdainių rajono savivaldybės administracija finansavo Pajieslio filialo bibliotekininkės parengtą projektą: „Biblioteka – kultūros vartai“, Europos Sąjungos struktūriniai fondai – projektą „Drauge saugiau“.

*2018-2019 m. VB vartotojais užsiregistravusių arba persiregistravusių gyventojų grupių pokyčiai*

2020 m. sausio 1 d. VB fonde buvo 318 037 fiziniai vnt. dokumentų. 2019 m. fondas papildytas 16 670 fiziniais vnt. 2019 m. VB ir filialų lankytojams buvo išduota 442 609 dokumentai (2018 m. – 455 141 fiziniai vienetai ). Išduoties sumažėjimą įtakojo filialuose vykę remontai. 2019 m. VB ir filialuose apsilankė 233 780 lankytojai.

VB svetainėje, pritaikytoje išmaniesiems įrenginiams, teikiamos ne tik virtualios, bet ir interaktyvios 70 Lietuvos bibliotekų paslaugos. VB Facebook paskyroje lankytojai informuojami apie VB vyksiančius renginius, knygų ir skaitymo naujienas. Bibliotekos svetainėje www.kedainiai.rvb.lt patalpintame suvestiniame bibliotekos kataloge ir visatekstėje straipsnių apie Kėdainius, jo kraštą, įstaigas, žmones duomenų bazėje 2020 m. sausio 1 dieną buvo 202 218 įrašai, iš jų 70 713, t. y. kas 2,85 – su knygos turinio arba straipsnio tekstu. 2019 m. VB tinklapyje pasilankė 102 197 (2018 m. – 95 877) lankytojai. Iš VB duomenų bazės jie atsisiuntė 22 144 (2018 m. – 16 766) dokumentus, 21 132 (2018 m. – 28 756) įrašus. Išaugęs dokumentų atsisiuntimo skaičius atspindi konsultavimo, kaip naudotis bibliotekos visatekste baze, įtaką.

Viešų interneto prieigų (VIP) paslaugomis 2019 m. naudojosi 4 995 (2018 m. – 4 812) vartotojų, t. y. 11 proc. (2018 m. – 10,32 proc.) visų Kėdainių rajono gyventojų arba 40 proc. visų VB ir filialuose registruotų vartotojų. Šio skaičiaus padidėjimą lėmė projekto „Gyventojų skatinimas išmaniai naudotis internetu“ vykdymas. Mokymų metu apmokyta 511 miesto ir rajono gyventojų. Per 2019 metus 60 858 (2018 m. – 70 755) VIP lankytojams suteikta 7 773 (2018 m. – 7 600) konsultacijų. 62 asmenys individualiai mokyti dirbti kompiuteriu, 260 VIP lankytojų stebėjo vaizdo transliacijas. Nuo 2019 m. vasaros visi filialuose esantys kompiuteriai priregistruoti VRSS (vartotojų statistikos ir registracijos sistema). Tai sumažino lankytojų (seansų), bet patikslino seansų apskaitą.

2019 m. VB vyko 2 583 (2018 m. – 2 017) renginiai, juose apsilankė 65 112 (2018 m. – 71 016) lankytojų. Ieškota įdomesnių renginių formų. Vaikų ir jaunimo skyriuje vyko nuotoliniai greitojo skaitymo mokymai panaudojant interaktyviąją lentą („Skaityk su „Karjeros akademija“, „Greitasis skaitymas“); edukaciniai renginiai, skirti skaitymo skatinimui („Sukit sukit galveles,“, „Pagalvokit ir atspėkit“, „Kieti riešutėliai gudrioms galvelėms“), „Europrotmūšiai“, skaitymo skatinimo renginiai (Birutės Mar solo teatro mono spektakliai), renginiai skirti rašytojams, tremčiai, konferencija skirta Mikalojaus Daukšos „Postilei“, tradiciniu tapęs dainuojamosios poezijos festivalis „Ant Nevėžio kranto“, Šiaurės šalių bibliotekų savaitei skirti renginiai.

Bibliotekininkės organizavo edukacinius užsiėmimus, vedė ekskursijas-pamokas. Įgyvendinant neformaliojo vaikų švietimo programą „Taikomosios informacijos kultūra“ (TIK), dalyvavo 13 vaikų.

**III SKYRIUS**

**ŽMOGIŠKŲJŲ IŠTEKLIŲ VALDYMAS**

2019 m. VB 59,75 pareigybėse dirbo 72 darbuotojas. 34 darbuotojų išsilavinimas aukštasis, 31 – aukštesnysis, 7 – kitas. 23 bibliotekininkės dirbo ne visą darbo dieną. 57 darbuotojai kėlė savo kvalifikaciją įvairiuose mokymuose (16 pagrindinės bibliotekos, 4 miesto ir 37 kaimo filialų darbuotojai), užsiėmimų trukmė 1 460 val. 21 bibliotekos darbuotojas apsilankė „Knygų mugėje“. Dvi bibliotekininkės lankė Latvijos Respublikos bibliotekas, kurių veiklos pritaikytos asmenims, turintiems negalią. Bibliotekos direktorė dalyvavo tarptautinėje konferencijoje „Pokyčių revoliucija bibliotekose: (DI) ir (EI) International conference „Evolution of changes in libraries: (AI) and (EI)“, šešios bibliotekininkės dalyvavo seminare „Emocinio intelekto ugdymas ir ,,Kimochis“ žaislai, „Socialinių emocinių įgūdžių ugdymas integruojant Kimochis programą“.

**IV SKYRIUS**

**FINANSŲ IŠTEKLIŲ VALDYMAS**

VB iš Kėdainių rajono savivaldybės biudžeto gavo 808 600 Eur. Fizinių ir juridinių asmenų parama – 1 856,33 Eur, projektai, programos – 7 959 Eur. Už mokamas paslaugas 2020 m. gauta 2549,20 Eur.

Darbo užmokesčiui ir socialiniam draudimui išleista 684 400 Eur. LR Kultūros ministerija naujų knygų įsigijimui skyrė 39 501 Eur. Kaimo filialų remontams (Vikaičių, Pernaravos, Krakių, Pelėdnagių, Nociūnų, Sirutiškio, Kalnaberžės) išleista 44 226,47 Eur Kėdainių rajono savivaldybės biudžeto, o miesto „Jaunystės“ ir „Liepos“ filialų remontams – 19 966,05 Eur ES struktūrinių fondų lėšų. Pandusų atnaujinimui (Vainikų ir Keleriškių filialuose) – 8 538,00 Eur. „Jaunystės“, „Liepos“, Vikaičių, Pernaravos, Gudžiūnų, Kunionių filialams, viešajai bibliotekai nupirktos lentynos už 26 979,30 Eur. Dalinai atnaujinti bibliotekiniai baldai viešojoje bibliotekoje, Kunionių filiale – 2 502,73. Nupirkta garso įranga Vaikų ir jaunimo skyriui – 1943,54 Eur. Įsigyti daugiafunkciai įrenginiai (2) – 602,58 Eur, stalo žaidimai žaislotekoms – 345,62 Eur.

Atlikti remonto darbai miesto „Jaunystės“ ir „Liepos“ filialuose, Vikaičių, Pernaravos, Krakių, Pelėdnagių, Nociūnų, Sirutiškio, Kalnaberžės kaimų filialuose. Į suremontuotas patalpas perkeltas Kunionių filialas (patalpos nuomojamos). Gudžiūnų filialas perkeltas iš antrojo aukšto į pirmajame aukšte suremontuotas mokyklos patalpas. „Jaunystės“ ir „Liepos“, Vikaičių, Pernaravos, Gudžiūnų, Kunionių filialuose nupirktos naujos lentynos.

Vykdant projektą „Bibliotekų kompiuterizavimas“, Vaikų ir jaunimo skyriuje įsigyti 4 kompiuteriai, projektorius, liečiamas terminalas, daugiafunkcis įrenginys, „Jaunystės“ filiale – 5, „Liepos“ filiale – 5, Vilainių filiale – 6 kompiuteriai. Visi šie filialai aprūpinti projektoriais ir daugiafunkciais įrenginiais. Likusiuose filialuose sutvarkyti seni kompiuteriai, visi vartotojų kompiuteriai prijungti prie VRSS. Vainikų ir Keleriškių filialuose įrengti pandusai. Vaikų ir jaunimo skyriuje sumontuotas išmanusis ekranas naudojamas renginių metu, jame viešinama bibliotekos lankytojams svarbi informacija.

**V** **SKYRIUS**

**ĮSTAIGOS PARTNERYSTĖS IR BENDRADARBIAVIMO VALDYMAS**

Kaip ir kasmet VB aktyviai dalyvavo Lietuvos savivaldybių viešųjų bibliotekų asociacijos, Lietuvos bibliotekininkų draugijos (LBD), Kauno regiono bibliotekų tarybos, LNB veiklose, formuojančiose Lietuvos bei regiono viešųjų bibliotekų politiką. 2019 m. gegužės mėnesį VB vyko Kauno regiono bibliotekų tarybos seminaras. 2019 m. pasirašyta bendradarbiavimo sutartis su projektu „Prisijungusi Lietuva“. Taip pat pasirašytos bendradarbiavimo sutartys su Lietuvos mokinių neformaliojo švietimo centru, VŠĮ „Jazz Academy“, Užimtumo tarnyba prie Lietuvos Respublikos socialinės apsaugos ir darbo ministerijos, Lietuvos aklųjų biblioteka, Kėdainių pagalbos šeimai centru, „Ryto“ progimnazija, Kėdainių šviesiąja ir „Atžalyno“ gimnazijomis ir kt.

Tradiciškai bendradarbiauta su Kėdainių rajono savivaldybės seniūnijomis, mokyklomis, kultūros centrais, Kėdainių krašto muziejumi, Kėdainių turizmo ir verslo informacijos centru, laikraščių „Kėdainių mugė“ ir „Rinkos aikštė“ redakcijomis, UAB „Balticum TV“ televizija, Kėdainių švietimo pagalbos tarnyba, bendruomeninėmis organizacijomis, kitais dalykiniais ir projektų partneriais. Gražus bendrystės pavyzdys – bendras Kėdainių kultūros centro, Daugiakultūrio centro ir VB renginys, skirtas Baltijos keliui.

**V SKYRIUS**

**ĮSTAIGOS PROBLEMOS IR JŲ SPRENDIMAS**

Viena svarbiausių VB problemų – greitai senstanti bibliotekos tinklo bei kompiuterinė įranga bei lėtas internetas neužtikrina kokybiško ir savalaikio interneto vartotojų poreikių tenkinimo. Sparčiai auganti IT produktų pasiūla daro biblioteką nekonkurencinga teikiant IT paslaugas.

2019 m. pradžioje apie 30 procentų VIP kompiuterių neveikė. 2019 m. vasarą vietoje buvusio IT inžinieriaus įdarbinus kitą, situacija ėmė keistis. Suremontuota dalis sugedusių VIP kompiuterių, kurie priregistruoti prie VRSS. 2019 m. pasirašytos bendradarbiavimo sutarties su projektu „Prisijungusi Lietuva“ dėka, visi filialų ir du VB darbuotojai aprūpinti planšetiniais kompiuteriais.

2020 m. tikimės atnaujinti likusias kompiuterizuotų VIP vartotojų darbo vietas, nupirkti spartesnį, stabilesnį internetą kaimų bibliotekoms.

Bibliotekos darbuotojų rinkodaros, psichologijos žinių stoka. Siekiant pagilinti profesines ir su vartotojų aptarnavimu susijusias bibliotekos darbuotojų žinias, Kauno apskrities viešajai bibliotekai, kaip metodiniams centrui, pateiktas pageidaujamų mokymų temų sąrašas. Konkretūs bibliotekos darbuotojų kvalifikacijos kėlimo klausimai buvo nagrinėjami ir LNB vykusiame bibliotekų vadovų pasitarime.

VB tinklo bibliotekų patalpų bei aplinkos neatitikimas besikeičiančioms bibliotekos reikmėms, baldų atnaujinimas, šildymo sistemų modernizavimas. 2019 m. panaudojant Kėdainių rajono savivaldybės ir Europos Sąjungos struktūrinių fondų lėšas, suremontuoti 9 filialai, 2 filialai perkelti į geresnes patalpas, prie 2 filialų įrengti pandusai, 6 filialuose atnaujintos lentynos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Kėdainių rajono savivaldybės tarybos

2020 m. kovo d. sprendimu Nr. TS-

**KĖDAINIŲ KRAŠTO MUZIEJAUS 2019 METŲ VEIKLOS ATASKAITA**

**I SKYRIUS**

**BENDRA INFORMACIJA**

Kėdainių krašto muziejus (toliau – Muziejus) - Kėdainių rajono savivaldybės biudžetinė įstaiga. Įstaigos kodas – 188204587, adresas – Didžioji g. 19, Kėdainiai. Muziejus įsteigtas 1999 m. Pagrindinė Muziejaus veiklos rūšis – muziejų veikla. Muziejaus padaliniai: Daugiakultūris centras, Kunigaikščių Radvilų mauzoliejus, Tradicinių amatų centras Arnetų name, V. Ulevičiaus medžio skulptūrų muziejus, 1863 m. sukilimo muziejus.

Kėdainių krašto muziejaus direktorius – Rimantas Žirgulis.

**II SKYRIUS**

**ĮSTAIGOS 2019 METŲ VEIKLOS REZULTATAI**

Kėdainių krašto muziejus 2019 metais veiklą vykdė vadovaudamasis Kėdainių krašto muziejaus direktoriaus 2019 m. kovo 21 d. įsakymu Nr. V- 13 patvirtintu Kėdainių krašto muziejaus 2019 m. veiklos planu.

Muziejaus 2019 metų prioritetinės veiklos kryptys – saugoti ir propaguoti Kėdainių rajono istorijos, etninės kultūros ir meno paveldą, sudarant sąlygas bendruomenės narių kultūrinių įgūdžių ir kultūrinės patirties ugdymuisi. Siekiant Programos tikslo, muziejaus veikla buvo organizuojama šiomis kryptimis įgyvendinant numatytus uždavinius:

* Administracinė veikla – dalyvauti projektinėje veikloje.
* Muziejaus rinkiniai – vykdyti mokslinius tyrimus, eksponatų inventorinimo, skaitmeninimo, pasiruošimo LIMIS sistemos diegimui darbus.
* Lankytojų aptarnavimas – rengti ir vykdyti edukacines programas, organizuoti švietėjiškus renginius, kamerinės ir džiazo muzikos koncertus.
* Ekspozicijos ir parodos – puoselėti istorinę atmintį, rengti seminarus ir konferencijas, rengti naujas ekspozicijas, profesionalaus ir mėgėjų meno parodas.

Muziejus, įgyvendinęs 2019 m. veiklos programą, pasiekė numatytų rezultatų:

|  |  |  |  |
| --- | --- | --- | --- |
| **Eil. Nr.** | **Rezultatai** | **Mato vienetas** | **Vienetų skaičius** |
|  | Restauruota eksponatų  | Eksponatų sk. | 12 |
|  | Suinventorinta pagrindinio ir pagalbinio fondo eksponatų | Eksponatų sk. | 1 304 |
|  | Suskaitmeninta eksponatų | Eksponatų sk. | 1 206 |
|  | Eksponatai įvertinti tikrąja verte | Eksponatų sk. | 9 000 |
|  | Ekspedicijos | Ekspedicijų sk. | 2 |
|  | Įsigyta eksponatų | Eksponatų sk. | 937 |
|  | Lietuvos archyvų dokumentai ir kita istorinė medžiaga apie Kėdainius | Dokumentų sk. | 400 |
|  | Publikacijos kultūros ir periodinėje spaudoje | Straipsnių sk. | 5 |
|  | Pranešimai konferencijose | Pranešimų sk. | 8 |
|  | Išleisti leidiniai | Leidinių sk. | 3 |
|  | Parengtos muziejaus ekspozicijos | Ekspozicijų sk. | 2 |
|  | Edukacinės programos  | Programų sk. | 41 |
|  | Edukacinės pamokos/užsiėmimai  | Pamokų sk. | 1 709 |
|  | Edukacinių pamokų dalyviai | Dalyvių sk. | 9 447 |
|  | Viešasis amatų demonstravimas ir mokymai  | Mokymų sk. | 8 |
|  | Viešojo amatų demonstravimo ir mokymų dalyviai | Dalyvių sk. | 5 880 |
|  | Renginiai, iš jų: | Renginių sk. | 171 |
| 17.1. | Profesionalių atlikėjų koncertai | Koncertų sk. | 32 |
| 17.2. | Mėgėjų meno kolektyvų koncertai | Koncertų sk. | 6 |
| 17.3. | Profesionalių menininkų parodos | Parodų sk. | 25 |
| 17.4. | Mėgėjų meno parodos | Parodų sk. | 25 |
| 17.5. | Muziejaus eksponatų parodos | Parodų sk. | 5 |
| 17.6. | Konferencijos, seminarai | Renginių sk. | 12 |
| 17.7. | Kiti renginiai bendruomenei | Renginių sk. | 60 |
| 17.8. | Kilnojamos parodos | Parodų sk. | 6 |
|  | Renginių lankytojai (iš viso), iš jų: | Lankytojų sk. | 15 299 |
| 18.1. | vaikai ir jaunimas | Lankytojų sk. | 3 354 |
| 18.2. | renginių viešose erdvėse lankytojai | Lankytojų sk. | 3 000 |
|  | Muziejaus lankytojai | Lankytojų sk. | 24 007 |
|  | Muziejaus fondų lankytojai | Lankytojų sk. | 6 |
| 1. \
 | Ekskursijos po muziejų, jo skyrius ir senamiestį | Ekskursijų sk. | 696 |
|  | Įgyvendinti projektai  |
| 22.1. | Įgyvendintas projektas „Jie tikėjo, kad būsime laisvi“, finansuotas Kėdainių r. savivaldybės administracijos |
| 22.2. | Įgyvendintas projektas „Radviliada – 2019“, finansuotas Lietuvos kultūros tarybos ir Kėdainių r. savivaldybės administracijos |
| 22.3. | 2019–2020 m. vykdomas projektas „Knyga ,,Kėdainių krašto tautosaka: kraštotyros užrašai“. Finansuojamas Lietuvos kultūros tarybos ir Kėdainių r. savivaldybės administracijos |
| 22.4. | Vykdomas INTERREG V-A Lietuvos – Lenkijos programos projektas „Lietuvos - Lenkijos istorija iš trijų miestų perspektyvos“, kuriame dalyvaujame partnerio teisėmis |
| 22.5. | Vykdomas Europos kaimynystės ir partnerystės priemonės 2014–2020 m. Latvijos, Lietuvos ir Baltarusijos bendradarbiavimo per sieną programos projektą ,,Kunigaikščių Radvilų paveldo Kėdainiuose ir Nesvyžiuje išsaugojimas bei pritaikymas turizmo reikmėms“ ( ENI-LLB-1-109) |
|  | Neformaliojo vaikų švietimo programos | Programų sk. | 6 |
|  | Neformaliojo vaikų švietimo programų dalyviai | Dalyvių sk. | 89 |
|  | Neformaliojo suaugusiųjų švietimo programos | Programų sk. | 1 |
|  | Neformaliojo suaugusiųjų švietimo programų dalyviai | Dalyvių sk. | 46 |

Muziejus yra parengęs ir vykdo 41 edukacinę programą. 2019 m. muziejaus darbuotojai vedė 1 709 edukacinius užsiėmimus, 8 viešus amatų demonstravimus ir mokymus. Tradicinių amatų centre Arnetų name vykdytos 6 neformaliojo vaikų švietimo programos. Šioje srityje esame vieni iš pirmųjų šalyje, naudojantys NVŠ lėšas amatų centro veikloms. Be pedagogikos skiriame dėmesį ir andragogikai, todėl 2019 m. Tradiciniame amatų centre Arnetų name buvo vykdoma viena Kėdainių rajono savivaldybės neformaliojo suaugusiųjų švietimo ir tęstinio mokymosi programa.

2019 m. muziejus vykdė 6 projektus (iš jų keturi buvo inicijuoti Muziejaus direktoriaus ir du tarptautiniai). Muziejaus projektų vykdymui 2019 m. iš viso buvo skirta 1 329 774,33 Eur. Direktoriaus iniciatyva kartu su Pagėgių savivaldybe ir Punsko valsčiumi (Lenkija) dalyvauta vykdant INTERREG V-A Lietuvos – Lenkijos programos projektą „Lietuvos-Lenkijos istorija iš trijų miestų perspektyvos“. Jo vykdymui partnerio teisėmis paskirta 200 088,98 Eur. Direktorius aktyviai dalyvavo rengiant ES struktūrinių fondų lėšomis finansuojamos programos Nr.07.1.1-CPVA-K-306 „Modernizuoti viešąją ir privačią kultūros infrastruktūrą“projekto „Kėdainių krašto muziejaus Daugiakultūrio centro modernizavimas“ paraišką. Jos vykdymui skirta 384 221,59 Eur.

Direktoriaus iniciatyva penktąjį kartą buvo surengtas festivalis „Radviliada–2019“, dalyvauta akcijoje „Europos muziejų naktis 2019“. Muziejaus darbuotojai skaitė 10 pranešimų konferencijose, iš jų 8 direktorius, 24 paskaitas seminaruose.

Direktorius inicijavo Holokausto aukų atminimo, Europos žydų kultūros paveldo dienos ir Lietuvos žydų genocido dienos renginius. Parengtos dvi naujos Kėdainių krašto muziejaus ekspozicijos.

Direktorius bendradarbiavo su LEU ir VU mokslininkais rengiant Kėdainių miesto bendruomenės XV-XVIII a. istorinių tyrimų monografiją.

Direktorius dalyvavo filmuojant LRT laidą „Nacionalinė ekspedicija“.

**III SKYRIUS**

**ŽMOGIŠKŲJŲ IŠTEKLIŲ VALDYMAS**

Muziejuje 2019 m. bendras etatų skaičius buvo 31.

Muziejuje dirbo 32 darbuotojai, iš jų: administracijos – 4, kultūros ir meno – 18 (iš jų 13 turi aukštąjį universitetinį išsilavinimą), ūkinio ir techninio personalo – 10 darbuotojų.

Muziejaus darbuotojai savo funkcijas atlieka vadovaudamiesi Kėdainių krašto muziejaus direktoriaus įsakymais patvirtintais pareigybių aprašymais ir muziejaus darbo tvarkos taisyklėmis.

**IV SKYRIUS**

**FINANSŲ IŠTEKLIŲ VALDYMAS**

2019 m. muziejus gavo 626 135 Eur, iš jų:

Steigėjo tiksliniai asignavimai – 366 300 Eur, iš jų:

Darbo užmokesčiui – 311 800 Eur;

Socialinio draudimo įnašams – 4 700 Eur;

Veiklai – 35 800 Eur;

Infrastruktūros išlaikymui – 14 000 Eur.

Ilgalaikiam turtui lėšos nebuvo skirtos.

Pajamos už teikiamas paslaugas sudarė 36 183 Eur, iš jų už muziejaus ir jo skyrių lankymą –28 795 Eur.

Įvairių fondų ir kitos lėšos, skirtos muziejaus parengtų projektų įgyvendinimui: NVŠ – 10 029 Eur, NSŠ – 430 Eur, Lietuvos kultūros taryba – 10 660 Eur, ES programų ir kitos lėšos, skirtos projektų įgyvendinimui – 201 324 Eur. Iš viso – 222 443 Eur.

Fizinių ir juridinių asmenų parama – 789 Eur.

Pajamos iš 2 proc. pajamų mokesčio – 420 Eur.

Buvo panaudota 553 627 Eur, iš jų – 316 500 Eur darbo užmokesčiui ir socialinio draudimo įnašams, 14 000 Eur – komunalinėms paslaugoms, 223 127 Eur – kitoms išlaidoms.

**V SKYRIUS**

**ĮSTAIGOS PARTNERYSTĖS IR BENDRADARBIAVIMO VALDYMAS**

Kėdainių krašto muziejus nuolat bendradarbiauja su kitomis rajono kultūros, švietimo ir socialinėmis įstaigomis, Vilniaus universitetu, Kauno VDU, Lietuvos istorijos institutu, Lenkijos institutu, Tarptautine komisija nacių ir sovietinio okupacinių režimų nusikaltimams Lietuvoje įvertinti, Lietuvos muziejų asociacija, Savivaldybių muziejų bendrija, Lietuvos reformacijos istorijos ir kultūros draugija, Rytų Europos žydų kultūros ir istorijos tyrimų centru, Jerzy Giedroyco dialogo ir bendradarbiavimo forumu, Lietuvos Respublikos ambasada Lenkijoje. Šis bendradarbiavimas yra naudingas muziejui, nes užtikrina didesnį lankytojų skaičių, nuolatinius įvairių renginių ir projektų partnerius.

Kėdainių krašto istorija ir paveldas dažniausia yra ne vietinio, o nacionalinio ar tarptautinio lygmens, todėl ir Direktoriaus, ir muziejaus veiklos dažnai neapsiriboja tik Kėdainių rajono savivaldybės teritorija ar lygmeniu. 2019 m. festivalio „Radviliada – 2019“ metu renginiuose dalyvavo ne tik Kėdainių, bet ir Biržų moksleiviai. Direktorius taip pat aktyviai dalyvavo Žydų kultūros paveldo kelio asociacijos veikloje, yra valdybos narys.

**VI SKYRIUS**

**ĮSTAIGOS PROBLEMOS IR JŲ SPRENDIMAS**

Pagrindinėmis muziejaus problemomis yra lėšų trukumas pagrindinėms muziejaus veiklos sritims: mokslinei tiriamajai veiklai, eksponatų skaitmeninimui, ilgalaikiam turtui, eksponatų įsigijimui ir restauravimui.

Problemų sprendimo būdai:

skiriamos lėšos veiklai, muziejaus ekspozicijos ir pastatų būklės pagerinimui, gavus projektinį arba tikslinį finansavimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Kėdainių rajono savivaldybės tarybos

2020 m. kovo d. sprendimu Nr. TS-

**KĖDAINIŲ KULTŪROS CENTRO 2019 METŲ VEIKLOS ATASKAITA**

**I SKYRIUS**

 **BENDRA INFORMACIJA**

Kėdainių kultūros centras – Kėdainių rajono savivaldybės biudžetinė įstaiga, steigėjas – Kėdainių rajono savivaldybės Taryba. Įstaiga veikia nuo 1946 metų, pavadinimu Kėdainių kultūros centras nuo 2004 m. Įstaigos kodas 291519170, adresas: J. Basanavičiaus g. 24, Kėdainiai LT-57286. Kėdainių kultūros centro veiklos rūšys: kultūrinis švietimas, kūrybinė, meninė ir pramogų organizavimo veikla, scenos pastatymams būdingų paslaugų veikla, nuosavo ar nuomojamo nekilnojamojo turto nuoma ir eksploatavimas, kita pramogų ir poilsio organizavimo veikla.

Kultūros centras akredituotas ir jam suteikta aukščiausia kategorija.

Kultūros centro skyriai – Kalnaberžės, Labūnavos, Nociūnų, Pelėdnagių, Surviliškio, Tiskūnų ir Vilainių.

Kėdainių kultūros centro direktorė – Ona Mikalauskienė.

**II SKYRIUS**

**ĮSTAIGOS 2019 METŲ VEIKLOS REZULTATAI**

Kėdainių kultūros centras (toliau – Kultūros centras) savo veiklą vykdo steigėjo jam deleguotas funkcijas, t. y. tenkina Kėdainių miesto, Pelėdnagių, Surviliškio ir Vilainių seniūnijų visų socialinių grupių bendruomenės narių kultūrinius poreikius, vykdo kultūrinę edukaciją, puoselėja tradicijas ir vertybes, sudaro sąlygas kultūros tęstinumo ir perdavimo užtikrinimui.

Veikla vykdoma planingai: reguliariai sudaromi ir direktoriaus patvirtinami mėnesio darbo planai, darbo grafikai; vyko darbuotojų veiklos vertinimas ir parengtos užduotys. Yra sudaryti mėgėjų meno kolektyvų repeticijų grafikai, neformaliojo vaikų švietimo programų veiklos grafikai.

2019 m. Kėdainių kultūros centro veiklos planas įgyvendintas sėkmingai. Surengti 664 įvairūs sociokultūriniai renginiai bendruomenės poreikiams tenkinti iš jų: 66 valstybinių švenčių ir atmintinų dienų minėjimai, 68 etninės kultūros renginiai, 74 profesionalaus meno renginiai, 28 tautodailės bei kt. parodos, 97 renginiai vaikams ir jaunimui, 25 kino filmai, 19 pramoginės muzikos koncertų, 139 edukaciniai užsiėmimai ir 148 kiti renginiai bendruomenei. Renginiuose apsilankė 65 360 žiūrovų, iš jų 17 200 vaikų ir jaunimo. Šių renginių dalis – masiniai renginiai, surengti lauko erdvėse ir arenoje: tai renginiai, skirti pirmųjų Lietuvos kariuomenės kautynių 100-mečiui paminėti ir 1919 m. nepriklausomybės kovose su bolševikais kritusiems Lietuvos kariams, savanoriams bei šauliams pagerbti, Lietuvos valstybės atkūrimo diena ir Lietuvos nepriklausomybės atkūrimo diena, Valstybės (Lietuvos karaliaus Mindaugo karūnavimo) ir Tautiškos giesmės diena Didžiosios Rinkos aikštėje, tradicinė regioninė folkloro, liaudiškos muzikos ir amatų šventė „Po vasaros dangum“ ant Bakainių piliakalnio, Europos diena stalinizmo ir nacizmo aukoms atminti ir Baltijos kelio 30-metis Ukmergės rajone, „Vaikų gynimo dienos“ šventė. Surengta tradicinė 22-oji Agurkų šventė, kartu su partneriais surengta Kėdainių miesto šventė „Vidury Lietuvos“, trijų dienų „Tradicijas ir dabartį jungiantis kultūros festivalis „Pap/Art/Is“, respublikinis liaudiškų šokių festivalis „Sukasi trys kartos“, III respublikinis popchorų festivalis „Skambantys perliukai“, Surviliškio miestelio, Nociūnų, Kalnaberžės, Labūnavos ir Lančiūnavos kaimų šventės, tradicinė kalnaberžiečių šventė „Varnaėdynės“, Joninės Sirutiškyje, Tiskūnuose ir Pelėdnagiuose, tradicinė Labūnavos kaimo „Oninių šventė“. Kultūrinių mainų principu surengtas XI respublikinis liaudiškų šokių festivalis „Kaziūnės suktinis“, Aukštaitijos regiono liaudiškos muzikos kapelų šventė „Kaimo muzikantų suvažiavimas“ Labūnavoje, regioninė poezijos šventė „Vilainių pavasaris“, regioninis romansų vakaras „Baltos rožės“ ir XI regioninis humoro vakaras „Liežuvio šventė 2019“ Vilainiuose, folkloro ansamblių šventė „Ant kožnos kertės po gegutėlą...“ Tiskūnų skyriuje, mėgėjiškų teatrų festivalis Surviliškio skyriuje. Šventiniais renginiais pažymėti mėgėjų meno kolektyvų kūrybinės veiklos jubiliejai: folkloro ansamblio „Kalnaberžiai“ – 60, liaudiškos muzikos kapelos „Vilainiai“ – 45, moterų vokalinio ansamblio „Svaja“ – 35, folkloro ansamblio „Radasta“ – 20.

2019 m. įgyvendinta 15 projektų. Projektus finansavo Lietuvos kultūros taryba, Kultūros paveldo departamentas ir Kėdainių rajono savivaldybės administracija. Surengti 97 renginiai vaikams ir jaunimui, vykdytos 4 NVŠ programos (86 dalyviai). Didelis dėmesys skirtas vaikų ir jaunimo užimtumui ir saviraiškos galimybių skatinimui. Vaikų vasaros atostogų metu suorganizuotos 6 stovyklos: dvi Kėdainiuose, kitos Nociūnuose, Lančiūnavoje, Pelėdnagiuose ir Tiskūnuose, kuriose dalyvavo daugiau kaip 150 vaikų ir jaunimo. Surengtas rajoninis skaitovų konkursas „Pavasaris pražydo žodžiais...“, šventė „Dėmesio – aš esu“, Kalėdų šventės vaikams. Pelėdnagių skyriuje iš projektinių lėšų įrengta ir pradėjo veikti Atviroji jaunimo erdvė.

2019 m. suorganizuota įvairių žanrų profesionalaus meno sklaidos renginių, tenkinant vietos bendruomenės narių profesionalaus meno poreikius, padedant gyventojams ugdytis meninius, estetinius ir kultūrinius įgūdžius. Surengta profesionalaus teatro dienos „Melpomenės dovanos“ – 7 spektakliai (1340 žiūrovų). Iš viso suorganizuoti 74 profesionalaus meno renginiai: 49 spektakliai (iš jų 24 išvykose), 17 koncertų (iš jų 4 išvykose) ir 8 profesionalių dailininkų parodos.

Kino mėgėjams buvo parodyti 25 kino filmai, juos pamatė 2 450 žiūrovų.

Plėtojama mėgėjų meno kolektyvų veikla – kolektyvai dalyvavo įvairiuose tarptautiniuose, respublikiniuose, regioniniuose ir rajoniniuose konkursuose, liaudiškos muzikos kapelų ir liaudiškų šokių šventėse, vokalinių ansamblių konkursuose, sakralinės muzikos ir chorų festivaliuose, vaikų ir jaunimo popmuzikos konkursuose ir televizijos projektuose. 2019 m. Kėdainių kultūros centre ir skyriuose veikė 30 mėgėjų meno kolektyvų (iš jų 9 vaikų ir jaunimo), kuriuose dalyvavo 404 meno mėgėjai (iš jų 92 vaikai ir jaunimas), veiklą vykdė 2 būreliai (skaitovų – Kultūros centre ir „Rankdarbių kraitė“ – Vilainių skyriuje). Didelis dėmesys skirtas mėgėjų meno kolektyvų meninio lygio kėlimui ir kultūriniams mainams. Surengti 474 koncertiniai pasirodymai, iš jų – 30 užsienyje. Užsienio koncertines programas pristatė vaikų folkloro ansamblis „Kleketukai“, senjorų liaudiškų šokių grupė „Lankesa“, vyresniųjų liaudiškų šokių grupė „Volungė“, vaikų popchorai „Perliukai“, „Skambantis perliukas“, „Perliukai Junior“ ir solistai, vokalinis duetas KIPRAS+URTĖ, solistė Vytautė Makutytė ir šeimyninis duetas „Aš ir tu“. Kolektyvai dalyvavo respublikiniuose ir regioniniuose konkursuose – 51 kartą, respublikiniuose ir regioniniuose renginiuose – 92 kartus. 52 kartus mėgėjų meno kolektyvai iš konkursų grįžo laureatais, diplomantais ar prizinių vietų laimėtojais.

Svarbiausi laimėjimai:

Vilainių skyriaus vyresniųjų liaudiškų šokių grupė „Volungė“: I laipsnio laureatai IX tarptautiniame festivalyje-konkurse „Samocvity“ (Ukraina), I vieta tarptautiniame liaudiškų šokių festivalyje-konkurse „Baltic Amber Jūrmala 2019“ (Latvija), II laipsnio diplomas respublikiniame vyresniųjų liaudiškų šokių grupių konkurse „Sintautų kviestinis“ (Sintautų kultūros centras).

Pagyvenusiųjų liaudiškų šokių grupė „Lankesa“: I vieta tarptautiniame liaudiškų šokių festivalyje-konkurse „Baltic Amber Jurmala 2019“ (Latvija).

Vaikų popchoras „Perliukai“ ir „Skambantis perliukas“: „Grand Prix“ I tarptautiniame įvairaus žanro konkurse „Christmas Wave 2019“ (Vokietija), I vieta tarptautiniame konkurse „Янтарная звезда /Amberstar 2019“ (Kruizinis laivas), I vieta IV vaikų ir jaunimo meninės raiškos konkurse-festivalyje „Linksmosios sūpynės 2019“ (Kaišiadorių kultūros centras), I vieta VIX respublikiniame jaunųjų talentų konkurse „Skambėk, Dzūkija 2019“ (Varėnos kultūros centras).

Nociūnų skyriaus vokalinis duetas KIPRAS+URTĖ: I vieta XV tarptautiniame vokalo konkurse „Pavasario fiesta 2019“ (Žalgirio arena, Kaunas), I vieta tarptautiniame konkurse „Baltic Voyage 2019“ (Kruizinis laivas), I vieta V tarptautiniame muzikos festivalyje-konkurse „Grand Festival 2019“ (Italija), I vieta IV vaikų ir jaunimo meninės raiškos konkurse-festivalyje „Linksmosios sūpynės 2019“ (Kaišiadorių kultūros centras), I vieta VIX respublikiniame jaunųjų talentų konkurse „Skambėk, Dzūkija 2019“ (Varėnos kultūros centras).

Kamerinis choras „Ave musica“ apdovanotas Sidabro Diplomu (kategorija „Sakralinė muzika“) V Lietuvos muzikos patriarcho Juozo Naujalio tarptautiniame chorų festivalyje-konkurse (Kaunas).

Kėdainių kultūros centro ir skyrių patalpose veiklą vykdė šešios nevyriausybinės organizacijos: brandaus amžiaus žmonių klubas „Rudenėlis“, kino studija „Mėgėjas“, Kėdainių literatų ir menininkų sambūris „Vaivorykštės tiltai“, asociacija „Surviliškio bendruomenė“, Kėdainių rajono klubas „Mano namai“ ir Tiskūnų bendruomenės centras.

Kultūros centro vadovas palaiko nuolatinį ryšį su kolektyvų, būrelių, klubų, neformalaus švietimo programų vadovais, domisi veikla, yra derinamas laikas ir skiriamos patalpos užsiėmimas, dalyviai yra įtraukiami į Kultūros centro veiklas. 2019 m. buvo atnaujinti kolektyvų koncertiniai kostiumai, įsigyta instrumentų, planingai skiriamas transportas kolektyvų koncertinėms išvykoms.

Informacija apie vykdomą veiklą yra talpinama įstaigos interneto svetainėje [www.kedainiukulturoscentras.lt](http://www.kedainiųkulturoscentras.lt) ir Facebook paskyroje. Lankytojai turi galimybę pareikšti savo nuomonę ir pageidavimus elektroniniu paštu, taip pat Kultūros centre yra įrengta atsiliepimų dėžutė.

**III SKYRIUS**

**ŽMOGIŠKŲJŲ IŠTEKLIŲ VALDYMAS**

Kultūros centre suburtas stiprus, turintis didelį kūrybinį potencialą kolektyvas. 2019 metais Kėdainių kultūros centre buvo 39,75 pareigybės, kuriose dirbo 51 darbuotojas. Vadovaujantis LR Valstybės ir savivaldybių įstaigų darbuotojų darbo apmokėjimo įstatymu, buvo parengtas direktoriaus įsakymas, tvirtinantis pareigybių sąrašą, jame 13 kultūros ir meno pareigybių pavadinimų. Šiose pareigybėse iš viso dirba 35 kultūros ir meno darbuotojai. Įstaigoje įgyvendinamos darbuotojų motyvavimo priemonės, skatinama dirbti savarankiškai ir efektyviai, kelti kvalifikaciją. Per metus 28 darbuotojams buvo sudarytos sąlygos dalyvauti įvairiuose seminaruose ir mokymuose. Darbuotojai yra sveikinami jubiliejų proga, suteikiama moralinė ir materialinė parama nelaimės atveju.Darbuotojams, pasiekusiems labai gerų darbo rezultatų, 2019 m. gruodžio mėnesį direktoriaus įsakymu buvo skirtos premijos. Kultūros centre veikia patariamasis organas Kultūros centro taryba ir darbuotojų interesus atstovaujanti Darbo taryba. Atsižvelgiant į darbo specifiką (darbas vakarais, savaitgaliais ir švenčių dienomis), centre kūrybinių darbuotojų ir sargų darbo ir poilsio laikas reguliuojamas individualiu darbo grafiku, o sargams taikoma ir suminė darbo laiko apskaita.

**IV SKYRIUS**

**FINANSŲ IŠTEKLIŲ VALDYMAS**

Kultūros centro finansiniai ištekliai valdomi vadovaujantis patvirtinta Apskaitos politika bei patvirtintu 2019 metų veiklos planu.

Kultūros centrui 2019 m. skirta 736 121 Eur biudžeto lėšų, iš jų: 465 900 Eur darbo užmokesčiui ir socialinio draudimo įmokoms. Infrastruktūrai išlaikyti išleista 71 024 Eur. Veiklai (renginių organizavimui) panaudota 199 197 Eur. Ataskaitiniais metais Kultūros centro direktorius administravo 15 projektų, kuriuos įgyvendino Kėdainių kultūros centro ir skyrių darbuotojai. Pagal Kultūros centro teiktas paraiškas buvo gauta lėšų projektinei veiklai: iš Lietuvos kultūros tarybos – 15 600 Eur, iš Kultūros paveldo departamento – 300 Eur, iš Kėdainių rajono savivaldybės administracijos 9 160 Eur. Lietuvos nacionalinis kultūros centras skyrė 1 700 Eur kostiumams ir instrumentams įsigyti. Kultūros centro parengtoms neformaliojo vaikų švietimo programoms vykdyti gauta 10 378 Eur. Iš privačių rėmėjų per 2019 m. gauta 38 100 Eur. Rėmėjų lėšos panaudotos įvairiems sociokultūriniams renginiams: Miesto šventei ir „Agurkų šventei“, miestelių šventėms, profesinėms šventėms ir meno mėgėjų veiklai. 2019 m. už teikiamas paslaugas kultūros centras surinko 28 273 Eur. Lėšos panaudotos renginių organizavimui, ūkinio inventoriaus pirkimui, meno mėgėjų veiklai. Finansiniai ištekliai valdomi planingai ir taupiai.

**V SKYRIUS**

**ĮSTAIGOS PARTNERYSTĖS IR BENDRADARBIAVIMO VALDYMAS**

Kultūros centras palaiko draugiškus ryšius su rajono ir respublikos kultūros, švietimo įstaigomis, pavieniais menininkais. Kultūros centro direktorius dalyvauja Lietuvos kultūros centrų asociacijos veikloje, bendradarbiauja su kolegomis visoje Lietuvoje, dalijasi darbo patirtimi, susijusia su kultūros centrų veikla. 2019 m. vyko kultūriniai mainai su daugeliu Lietuvos kultūros įstaigų. Bendradarbiaujant tokiu būdu, 2019 m. Kultūros centre ir jo skyriuose įvyko kaimyninių rajonų mėgėjų meno kolektyvų koncertai, o Kultūros centro ir jo skyrių kolektyvai dalyvavo Širvintų, Klaipėdos, Kretingos, Vilniaus, Kauno, Šiaulių, Panevėžio miestų ir rajonų; Šventosios, Jonavos, Panevėžio, Radviliškio, Biržų, Pakruojo, Šakių, Raseinių, Šilalės, Ukmergės, Kaišiadorių rajonų kultūros įstaigų surengtuose rajoniniuose, regioniniuose ir respublikiniuose renginiuose. Iš viso Kėdainių kultūros centro kolektyvai išvykose surengė 340 pasirodymų ir koncertų.

2019 m., pagal ankstesniais metais pasirašytas sutartis, buvo tęsiami partnerystės ryšiai su Valstybiniu Kauno lėlių teatru, Lietuvos mokinių neformaliojo švietimo centru, Kauno Kolegija (Kultūros centre praktiką atliko 2 šios mokymo įstaigos studentai). 2019 m. pasirašytos bendradarbiavimo sutartys dėl dalyvavimo projekte „Play for future“ su asociacija „Arts Libera“ ir dėl dalyvavimo projekte „Canto perfetto“ su Prienų kultūros centru. Organizuojant kino seansus, bendradarbiauta su VŠĮ „Baltas ekranas“. Reklamos srityje bendradarbiaujama su rajono žiniasklaida ir internetiniais portalais, tęsiama sutartis su UAB „Balticum TV“.

Kultūros centre 2019 m. kūrybinius projektus pristatė „Ryto“ ir LSU „Aušros“ progimnazijos, rajono tautodailininkai.

**VI SKYRIUS**

**ĮSTAIGOS PROBLEMOS IR JŲ SPRENDIMAS**

Pastaraisiais metais reguliariai skiriamos lėšos Kėdainių kultūros centro infrastruktūros gerinimui ir atlikti einamieji remonto darbai ženkliai pagerino esamas darbo sąlygas, patalpų būklę, tačiau tai esminių problemų neišsprendžia. Kėdainių kultūros centro pastatui yra būtina renovacija. Taip pat yra reikalingas patalpų remontas Pelėdnagių, Nociūnų skyriuose.

Mėgėjų meno kolektyvų aktyviai veiklai ir kultūriniams mainams didelę teigiamą įtaką daro tai, kad Kultūros centras turi 32 vietų autobusą koncertinėms kelionėms ir išvykoms. Tačiau autobusas jau yra senas ir jo naudojimo laikas baigiasi.

Yra būtina skirti lėšų Pelėdnagių, Nociūnų skyrių patalpų remontui.

Reikalinga skirti lėšų autobusui pirkti Kėdainių kultūros centro ir jo skyrių mėgėjų meno kolektyvams vežti į koncertines keliones ir kultūriniams mainams toliau sėkmingai vystyti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Kėdainių rajono savivaldybės tarybos

2020 m. kovo d. sprendimu Nr. TS-

**AKADEMIJOS KULTŪROS CENTRO 2019 METŲ VEIKLOS ATASKAITA**

**I SKYRIUS**

 **BENDRA INFORMACIJA**

Akademijos kultūros centras – Kėdainių rajono savivaldybės biudžetinė įstaiga, steigėjas – Kėdainių rajono savivaldybės Taryba. Įstaigos kodas – 300631004, adresas – Stoties g. 9, Akademijos mstl. Dotnuvos seniūnija, LT-58343 Kėdainių r. sav. Akademijos kultūros centras įsteigtas 2006 m. spalio 27 d. Veiklos rūšys: kultūrinis švietimas, kūrybinė, meninė ir pramogų organizavimo veikla, scenos pastatymų veikla, scenos pastatymams būdingų paslaugų veikla, kitas mokymas, meno įrenginių eksploatavimo veikla, kino filmų rodymas, muzikos instrumentų, teatro dekoracijų ir kostiumų nuoma, garso įrašymas ir muzikos įrašų leidyba, kitų išankstinio užsakymo ir susijusių paslaugų veikla, nuosavo arba nuomojamo nekilnojamo turto nuoma ir eksploatavimas, kita pramogų ir poilsio organizavimo veikla. Kultūros centras akredituotas ir jam suteikta I kategorija.

Kultūros centro skyriai – Dotnuvos ir Gudžiūnų skyriai.

Akademijos kultūros centro direktorė – Žydronė Smulskienė

**II SKYRIUS**

**ĮSTAIGOS 2019 METŲ VEIKLOS REZULTATAI**

Akademijos kultūros centras (toliau – Kultūros centras) 2019 m. veiklą vykdė vadovaudamasis 2019 m. kovo 26 d. įsakymu Nr. V-16 patvirtinta Akademijos kultūros centro 2019 m. veiklos planu.

Akademijos kultūros centras vadovaujasi principu – išsaugoti ir tęsti senąsias, pamėgtas bendruomenių organizuojamų renginių tradicijas bei ieškoti naujų, patrauklių veiklų ir renginių. Centro darbuotojai siekia užtikrinti, kad Dotnuvos ir Gudžiūnų seniūnijų gyventojai galėtų per kultūrinę-meninę veiklą tenkinti socialinius, savivertės ir pripažinimo bei savirealizacijos poreikius. Svarbu organizuoti ne tik mėgėjų meno kolektyvo veiklas, kur žmonės galėtų patys kurti, vartoti, skleisti, tačiau ir tenkinti gyventojų profesionalaus meno poreikius, padedant jiems ugdytis meninius, estetinius ir kultūrinius įgūdžius. Kultūros centras – vienintelė kultūros įstaiga seniūnijoje, kuri turi 440 vietų salę ir gali teikti paslaugas priimant profesionalius teatro, muzikos kolektyvus.

Kultūros centro 2019 m. veiklos plano įgyvendinimo rezultatai:

|  |  |  |  |
| --- | --- | --- | --- |
| **Eil. Nr.** | **Rezultatai**  | **Mato vienetas** | **Vienetų skaičius** |
| 1. | Kultūros centro organizuoti renginiai, *iš jų:* | Renginių sk. | 209 |
| 1.1. | Valstybinių švenčių ir atmintinų dienų renginiai | Renginių sk. | 32 |
| 1.2. | Etninės kultūros renginiai | Renginių sk. | 25 |
| 1.3. | Edukaciniai renginiai | Renginių sk. | 20 |
| 1.4. | Profesionaliojo meno koncertai ir spektakliai, *iš jų:* | Renginių sk. | 20 |
| 1.4.1. | organizuotos išvykos į profesionaliojo meno teatrus ir koncertus  | Išvykų sk. | 9 |
| 1.5. | Kiti renginiai bendruomenei, *iš jų:* | Renginių sk. | 97 |
| 1.6. | renginiai vaikams ir jaunimui | Renginių sk. | 43 |
| 1.7. | Parodos, *iš jų:* | Parodų sk. | 15 |
| 1.7.1. | profesionaliojo meno | Parodų sk. | 9 |
| 1.7.2. | mėgėjų meno | Parodų sk. | 6 |
| 2. | Kultūros centre vykę renginiai, kuriuos organizavo kiti rengėjai | Renginių sk. | 21 |
| 2.1. | iš jų profesionaliojo meno koncertai ir spektakliai  | Renginių sk. | 0 |
| 3. | Lankytojų skaičius, *iš jų:* | Žiūrovų sk. | 22 872 |
| 3.1. | vaikai ir jaunimas | Žiūrovų sk. | 4 205 |
| 4. | Mėgėjų meno kolektyvai, *iš jų:* | Kolektyvų sk. | 23 |
| 4.1. | vaikų ir jaunimo | Kolektyvų sk. | 9 |
| 5. | Mėgėjų meno kolektyvų dalyviai, *iš jų:* | Dalyvių sk. | 192 |
| 5.1. | vaikai ir jaunimas | Dalyvių sk. | 96 |
| 6. | Mėgėjų meno kolektyvų dalyvavimas: |
| 6.1. | konkursuose ir kt. renginiuose užsienyje | Išvykų sk. | 3 |
| 6.2. | respublikiniuose ir regioniniuose konkursuose  | Išvykų sk. | 12 |
| 6.3. | respublikiniuose ir regioniniuose renginiuose | Išvykų sk. | 6 |
| 7. | Mėgėjų meno kolektyvų koncertai*, iš jų:* | Koncertų sk. | 83 |
| 7.1. | Išvykose rajone | Koncertų sk. | 41 |
| 7.2. | Išvykose Lietuvoje | Koncertų sk. | 7 |
| 8. | Būreliai, klubai, studijos | Studijų sk. | 3 |
| 8.1. | Būrelių, klubų, studijų dalyviai | Dalyvių sk. | 27 |
| 9. | Įgyvendinti projektai  |
| 9.1. | „Sekminės Paberžėjė“, finansavo Lietuvos kultūros taryba Kėdainių rajono savivaldybės administracija |
| 9.2. | „Vasara Zigzagais“, finansavo Kėdainių rajono savivaldybės administracija |
| 9.3. | „Senolių išminties lobiai – 4“, finansavo Kėdainių rajono savivaldybės administracija |

Kultūros centras sudaro sąlygas gyventojams naudotis kultūros paslaugomis, aktyviai dalyvauti kultūriniame gyvenime. Kultūros centras vadovavosi pagrindiniais veiklos principais – profesionalumas, teikiamų paslaugų kokybė bei įvairovė, bendravimas ir bendradarbiavimas, saugios socialinės aplinkos kūrimas. Kultūros centras siekė išsaugoti ir puoselėti šio krašto kultūros tapatumą, skatinant atvirumą ir sklaidą. Per šiuos metus suorganizuota daugiau kaip 200 įvairaus žanro renginių. Didelis dėmesys skirtas tautinės ir pilietinės savimonės ugdymui bei etninės kultūros identiteto išsaugojimui. Šiam tikslui įgyvendinti sukurta ir įgyvendinta daugiau kaip 60 iniciatyvų (įvairūs renginiai, susitikimai, šventės ir kt.). Tradiciškai vyko Joninių, Rasų-šienpjovių šventės, Oninės, Žolinės, Advento, kalėdiniai ir kt. renginiai. Įgyvendintas Lietuvos kultūros tarybos ir Kėdainių rajono savivaldybės administracijos finansuotas projektas „Sekminės Paberžėje“, subūręs net 350 dalyvių ne tik iš Lietuvos, tačiau ir iš kaimyninės Latvijos. Šventėje iš 1000 kiaušinių buvo iškepta rekordinė Sekminių šventės pautienė. 2019 metų pabaigoje gautas Lietuvos kultūros tarybos sprendimas dėl dalinio finansavimo Akademijos kultūros centro parengtam projektui „Sekminės Paberžėje“ 2020 metams. Etniniais renginiais turėjo galimybę pasidžiaugti ir mažieji kraštiečiai. Jiems suorganizuota Atvelykio šventė „Riedėk, marguti“, Užgavėnių šventė, edukacinės veiklos. Įgyvendinant projektą „Senolių išminties lobiai – 4“ vaikams buvo pasiūlytos įvairios etnokultūrą puoselėjančios veiklos. Vasaros metu Akademijos kultūros centras, parengęs projektą „Vasara zigzagais“, vaikus turiningai praleisti laiką pakvietė į vasaros stovyklą, kurią finansavo Kėdainių rajono savivaldybė. 20 kartų kraštiečiai lankėsi įvairiuose edukaciniuose užsiėmimuose, kur turėjo galimybę mokytis tradicinių amatų, meno terapijos susitikimuose mokėsi kurti ir bendrauti, edukacinėse ekskursijose patyrė pažinimo džiaugsmą.

Akademijos kultūros centre ir skyriuose 2019 m. veikė 23 mėgėjų meno kolektyvai, kuriuos lankė apie 200 dalyvių. Kolektyvai surengė 83 koncertus (rajone, išvykose Lietuvoje bei savo kultūros centre ar skyriuose). 12 kartų vyko į respublikinius ir regioninius konkursus. Verta paminėti folkloro ansamblio „Seklyčia“ sėkmingus pasirodymus Respublikinėje istorinės dainos konkurse „Aušta aušrelė“ – laimėtas laureato diplomas, muzikuojančių šeimų festivalyje-konkurse „Gaidų pynė“ – 3 vieta, konkurse „Grįžulai“ – 2 vieta. Merginų liaudiškų šokių grupė „Austėja“ sėkmingai pasirodė regioniniame ir respublikiniame liaudiškų šokių konkurse „Aguonėlė“, kaimų ir miestelių kategorijoje laimėjo II vietą. Folkloro meno kolektyvai savo koncertines programos pristatė 16 kartų rajone bei Lietuvoje.

Akademijos miestelio gyventojai labai vertina profesionalųjį meną. Į centrą pamatyti spektaklių, koncertų dažnai atvyksta žiūrovai ne tik iš artimiausių miestelių, tačiau ir iš rajono, miesto. Gyventojai turėjo galimybę pamatyti profesionaliojo meno spektaklius ar koncertus. Kultūros centre eksponuota 15 parodų, iš jų 9 profesionalių menininkų darbai, 6 parodas pristatė mėgėjai. Kultūros centre antrus metus vyko respublikinis teatrų festivalis „Sveiki gyvi“.

Akademijos kultūros centre buriasi ir savo spektaklius kuria Dotnuvos seniūnijos Vainotiškių kaimo teatras.

2019 m. Dotnuvos skyriuje suorganizuoti 47 renginiai. Dotnuvos skyriaus suaugusiųjų teatro grupė parengė 9 pasirodymus (spektaklius) Kėdainių rajono kultūros įstaigose ir bendruomeninėse organizacijose. Skyriaus teatro grupės iniciatyva Akademijos kultūros centre surengtas penktasis mėgėjų teatrų festivalis „Sveiki gyvi“, kuriame dalyvavo kolektyvai iš Radviliškio, Raseinių ir Skuodo rajonų. Gudžiūnų skyriuje 2019 m. suorganizuoti 57 renginiai. Skyriuje organizuoti didieji renginiai: tradicinė Joninių šventė Miegėnų kaime, Oninės, tradicinė Gudžiūnų miestelio šventė – gimtadienis, Žolinių šventė, tradiciniai Advento vakarai Miegėnų kaime ir Gudžiūnų miestelyje. Kartu su Akademijos kultūros centru surengta tradicinė Sekminių šventė Paberžėje. Skyrius 2019 m. parengė 2, finansavimą gavo ir įgyvendino vieną Kėdainių rajono savivaldybės finansuotą projektą: vaikų vasaros užimtumo ir poilsio programos tęstinį etnokultūrinį projektą „Senolių išminties lobiai – 4“.

**III SKYRIUS**

**ŽMOGIŠKŲJŲ IŠTEKLIŲ VALDYMAS**

Akademijos kultūros centre ir skyriuose 2019 m. dirbo 18 darbuotojų, iš jų 13 kultūros ir meno. Kultūros centro bendras etatų skaičius – 13,5, iš jų: Akademijos kultūros centre – 10 etatų (iš jų kultūros ir meno – 7), Dotnuvos skyriuje – 1 etatas (kultūros ir meno), Gudžiūnų skyriuje – 2,5 etato (kultūros ir meno).

Kultūros ir meno specialistų išsilavinimas: aukštasis universitetinis – 4 darbuotojai, aukštasis neuniversitetinis – 2, aukštesnysis – 6, vidurinis – 1. 2019 m. 8 kultūros centro ir skyrių darbuotojai 11 kartų tobulino kvalifikaciją įvairiuose kursuose ir seminaruose.

Darbuotojams suteikiama kūrybinė laisvė, kiekvienas vertinamas, atsižvelgiama į kiekvieno iš jų poreikius. Toks bendradarbiavimas užtikrina sėkmingų rezultatų pasiekimą.

**IV SKYRIUS**

**FINANSŲ IŠTEKLIŲ VALDYMAS**

 Kultūros centro finansiniai ištekliai valdomi vadovaujantis patvirtinta Apskaitos politika ir patvirtintu 2019 m. veiklos planu. Biudžeto projekto sudarymo, biudžeto vykdymo ir ataskaitų rinkinių rengimo tvarkos aprašu. Vykdomi Viešieji pirkimai, atlikta turto, atsargų bei skolų inventorizacija.

Kultūros centrui 2019 m. buvo skirta 196 881 Eur biudžeto lėšų, iš jų: 153 255 Eur darbo užmokesčiui ir socialinio draudimo įmokoms, iš jų 123 849 Eur kultūros ir meno darbuotojams. Kitoms išlaidoms išleista 43 626 Eur, iš jų: 31 785 Eur veiklai, 8 341 Eur infrastruktūrai išlaikyti, 3 500 Eur ilgalaikiam materialiajam turtui įsigyti. Ieškoma papildomų finansavimo šaltinių: už teikiamas paslaugas gauta 4 167 Eur, 6 500 Eur projektams įgyvendinti, 2 500 Eur iš privačių rėmėjų.

Taupiai ir sumaniai naudojant lėšas, siekta gerinti ir atnaujinti materialinę bazę. 2019 m. įsigyta ilgalaikio turto – projektorius, nauji kompiuteriai Dotnuvos ir Gudžiūnų skyriams, stalai. Pasiūti koncertiniai rūbai šiuolaikinio šokio grupei „Carpie Diem“, įsigyta technikos prekių, reikalingų renginių garsinimo ir apšvietimo kokybei gerinti, kitų prekių, reikalingų kultūrinei veiklai vykdyti.

Lietuvos nacionalinis kultūros centras ir Kėdainių rajono savivaldybė skyrė 4 400 Eur Akademijos centro folkloro ansamblio „Seklyčia“ rūbų atnaujinimui.

**V SKYRIUS**

**ĮSTAIGOS PARTNERYSTĖS IR BENDRADARBIAVIMO VALDYMAS**

Akademijos kultūros centras bendradarbiauja su Kėdainių rajono kultūros centrais, Lietuvos žemės ūkio konsultavimo tarnyba, UAB „Dotnuva Baltic“, Lietuvos agrarinių ir miškų mokslų centru, Žemdirbystės institutu, Dotnuvos bei Gudžiūnų seniūnijomis ir bendruomeninėmis organizacijomis, Akademijos gimnazija, Dotnuvos pagrindine mokykla, Miegėnų pagrindine mokykla, Dotnuvos slaugos namais, Kėdainių savivaldybės Mikalojaus Daukšos viešosios bibliotekos Akademijos ir Dotnuvos filialais, Paberžės, Dotnuvos bažnyčiomis ir kitomis Dotnuvos, Krakių, Josvainių, Gudžiūnų seniūnijose esančiomis savivaldybės bei privačiomis įstaigomis, nevyriausybinėmis organizacijomis. Bendradarbiavimo pobūdis dažniausiai dvejopas – kultūros renginių ir materialinės (patalpų, transporto, darbo jėgos) pagalbos mainai.

**VI SKYRIUS**

**ĮSTAIGOS PROBLEMOS IR JŲ SPRENDIMAS**

Akademijos kultūros centras renovuotas tik iš dalies. Reikalingas vestibiulio ir kitų patalpų remontas: nesandarūs vestibiulio, koridorių, mažosios salės, administracinių patalpų langai, atsilupę langų dažai, išbyrėjęs parketas choreografijos salėje. Centro hole ir mažojoje salėje žiemą temperatūra (tik +11 ºC).

Daug rūpesčio, priežiūros ir finansų tenka skirti sporto aikštynui – norint išsaugoti įrenginių ilgaamžiškumą, nuolat reikia dažyti medines pavėsines, suoliukus, tvarkyti sulaužytus krepšinio stovus ir lankus, kultūros centras nepajėgus atlikti tokius darbus reikėtų, kad sporto aikštyno priežiūra rūpintųsi Dotnuvos seniūnija.

Akademijos kultūros centre reikia atnaujinti ir papildyti muzikos instrumentų bazę naujai susibūrusiai jaunimo instrumentinei grupei.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Kėdainių rajono savivaldybės tarybos

2020 m. kovo d. sprendimu Nr. TS-

**JOSVAINIŲ KULTŪROS CENTRO 2019 METŲ VEIKLOS ATASKAITA**

 **I SKYRIUS**

 **BENDRA INFORMACIJA**

Josvainių kultūros centras (toliau Kultūros centras) – Kėdainių rajono savivaldybės biudžetinė įstaiga, steigėjas – Kėdainių rajono savivaldybės Taryba. Įstaigos kodas – 300631011, adresas – Karių a. 3, LT-58185, Josvainiai, Kėdainių r. sav. Kultūros centras įsteigtas 2006 m. spalio 27 d. Pagrindinės veiklos rūšys: kultūrinis švietimas, kūrybinė, meninė ir pramogų organizavimo veikla, scenos pastatymų veikla, scenos pastatymams būdingų paslaugų veikla, kitas mokymas, meno įrenginių eksploatavimo veikla, kino filmų rodymas, muzikos instrumentų, teatro dekoracijų ir kostiumų nuoma, garso įrašymas ir muzikos įrašų leidyba, kitų išankstinio užsakymo ir susijusių paslaugų veikla, nuosavo arba nuomojamo nekilnojamojo turto nuoma ir eksploatavimas, kita pramogų ir poilsio organizavimo veikla. Kultūros centras akredituotas ir jam suteikta II kategorija.

Kultūros centro skyrius – Pernaravos skyrius.

Josvainių kultūros centro direktorė – Renata Kalvaitė.

**II SKYRIUS**

 **ĮSTAIGOS 2019 METŲ VEIKLOS REZULTATAI**

Įgyvendindamas 2019 m. veiklos programą, patvirtintą Josvainių kultūros centro direktoriaus 2019 m. kovo 29 d. įsakymu Nr. V-3, kultūros centras atlieka Josvainių ir Pernaravos seniūnijų visų socialinių ir amžiaus grupių bendruomenės narių kultūrinių poreikių tenkinimo ir kultūrinės edukacijos funkciją. Taip pat atlieka pagrindines kultūros funkcijas: socializacijos, integracijos, kūrybinę, pažintinę, komunikacijos, informacijos, vertybinę ir kt.

 Kultūros centro pagrindiniai veiklos principai – teikiamų kultūrinių paslaugų kokybė ir įvairovė, profesionalumas. Glaudžiai bendradarbiaujant su vietos bendruomenėmis bei teritorijoje veikiančiomis įstaigomis ir organizacijomis sėkmingai įgyvendinti 2019 m. veiklos plano uždaviniai. Kultūros centre įvyko 154 renginiai, 4 renginius surengė kiti rengėjai. Pagrindiniai 2019 m. kultūros centro veiklos akcentai: Josvainių miestelio 635-mečio minėjimo renginiai bei Pernaravos karšto šviesuolės, visuomenininkės Jadvygos Juškytės 150-tųjų gimimo metinių minėjimo šventė, krašto tradicijų tęstinumas, profesionalaus meno sklaida, mėgėjų meno tradicijos puoselėjimas bei kolektyvų sceninio meistriškumo ugdymas, meninio lygio kėlimas, kultūriniai mainai bei bendradarbiavimas.

Kultūros centro 2019 m. veiklos plano įgyvendinimo rezultatai:

|  |  |  |  |
| --- | --- | --- | --- |
| **Eil. Nr.** | **Programos rezultatai** | **Mato vienetas** | **Vienetų skaičius** |
| 1. | Kultūros centro organizuoti renginiai, iš jų: | Renginių sk. | 148 |
| 1.1. | Valstybinių švenčių ir atmintinų dienų renginiai | Renginių sk. | 27 |
| 1.2. | Etninės kultūros renginiai | Renginių sk. | 18 |
| 1.3. | Edukaciniai renginiai | Renginių sk. | 23 |
| 1.4. | Profesionaliojo meno koncertai ir spektakliai, iš jų: | Renginių sk. | 8 |
| 1.4.1. | išvykose | Išvykų sk. | 4 |
| 1.5. | Kiti renginiai bendruomenei, iš jų: | Renginių sk. | 59 |
| 1.5.1.  | renginiai vaikams ir jaunimui | Renginių sk. | 22 |
| 1.6. | Parodos, iš jų: | Parodų sk. | 13 |
| 1.6.1. | profesionaliojo meno | Parodų sk. | 2 |
| 1.6.2. | mėgėjų meno | Parodų sk. | 7 |
| 2. | Kultūros centre vykę renginiai, kuriuos organizavo kiti rengėjai | Renginių sk. | 4 |
| 2.1. | Iš jų profesionaliojo meno koncertai ir spektakliai | Renginių sk. | 1 |
| 3. | Lankytojų skaičius, iš jų: | Žiūrovų sk. | 10 590 |
| 3.1. | Iš jų vaikai ir jaunimas | Žiūrovų sk. | 4 715 |
| 4. | Mėgėjų meno kolektyvai, iš jų: | Kolektyvų sk. | 12 |
| 4.1. | vaikų ir jaunimo | Kolektyvų sk. | 4 |
| 5. | Mėgėjų meno kolektyvų dalyviai, iš jų: | Dalyvių sk. | 108 |
| 5.1. | vaikų ir jaunimo | Dalyvių sk. | 30 |
| 6. | Mėgėjų meno kolektyvų dalyvavimas:  |  |  |
| 6.1. | konkursuose ir kt. renginiuose užsienyje | Išvykų sk. | 0 |
| 6.2. | Respublikiniuose ir regioniniuose konkursuose  | Išvykų sk. | 3 |
| 6.3. | Respublikiniuose ir regioniniuose renginiuose | Išvykų sk. | 3 |
| 7. | Mėgėjų meno kolektyvų koncertai, iš jų: | Koncertų sk. | 61 |
| 7.1. | išvykose rajone | Koncertų sk. | 10 |
| 7.2. | Išvykose Lietuvoje | Koncertų sk. | 6 |
| 8. | Būreliai, klubai, studijos | Studijų sk. | 2 |
| 8.1. | Būrelių, klubų, studijų dalyviai | Dalyvių sk. | 21 |
| 9. | Įgyvendinti projektai: | Projektų sk. | 2 |
| 9.1. | „Kūrybiniai susitikimai“, finansavo Kėdainių rajono savivaldybės administracija |
| 9.2. | „Ateik, atrask ir pabandyk!“, finansavo Kėdainių rajono savivaldybės administracija |
| 9.3. | „Širšė“, finansavo Kėdainių rajono savivaldybės administracija |
| 10. | Atvira erdvė jaunimui (AJE) | Unikalių dalyvių sk. | 190 |

Kultūros centro 2019 m. veiklos programa metų eigoje buvo papildyta. Gautas papildomas finansavimas pagal atskiras programas, rėmėjų lėšos, pajamos, gautos už teikiamas paslaugas, leido surengti veiklos plane nenumatytų renginių, pagerinti tradicinių renginių kokybę.

Didelis dėmesys skiriamas tautinio orumo, patriotiškumo ugdymui, pilietiškumo skatinimui – surengti 27 valstybinių švenčių ir atmintinų dienų renginiai. Įvairiomis veiklomis, koncertais, parodomis paminėtas Josvainių miestelio 635-erių metų jubiliejus bei Pernaravos krašto visuomenininkės Jadvygos Juškytės 150-tųjų gimimo metinių sukaktis.

Kultūros centras puoselėja etninę kultūrą – surengta 18 etninę kultūrą propaguojančių renginių. Tradiciniai renginiai: Jonines, Užgavėnes, Advento vakarai, Atvelykio popietės, liaudies pasakų vakarai, etninės edukacinės veiklos, liaudiškos muzikos kapelų šventė „Svainių kviestinis“.

2019 m. aktyviai propaguotas profesionalaus menas. Kultūros centre įvyko 11 renginių, suorganizuotos 4 išvykos. Žiūrovams pasiūlyta įvairių žanrų profesionalaus meno atlikėjų programa.

Plėtojama sociokultūrinė veikla: organizuojami pramoginiai renginiai, vakaronės, susitikimų vakarai, popietės, įvairios paskaitos, mokymai. Tęsiama edukacinė veikla, veikia 2 kūrybos būreliai, kurie sudaro geras sąlygas kokybiškam laisvalaikio užimtumui. Suorganizuota 60 renginių bendruomenių poreikiams tenkinti, kurių 23 – edukaciniai renginiai. Parengtas ir sėkmingai įgyvendintas Kėdainių rajono savivaldybės administracijos finansuotas kultūros projektas „Kūrybiniai susitikimai“.

Kultūros centre veikia 12 mėgėjų meno kolektyvų, 5 iš jų – Pernaravos skyriuje. Mėgėjų meno veikloje dalyvavo 108 dalyviai, kurių 30 – vaikai ir jaunimas. Mėgėjų meno kolektyvai surengė 61 pasirodymą (koncertą), iš kurių 10 – išvykose rajone, 6 – kitose šalies vietovėse. Surengtos 7 mėgėjų meno kūrybos darbų parodos. Koncertuota ne tik Josvainių ir Pernaravos seniūnijose, rajoninėse šventėse bei renginiuose, bet ir kituose šalies regionuose. Dalyvauta respublikiniuose ir regioniniuose festivaliuose, konkursuose – laimėtos prizinės vietos. Moterų vokalinis ansamblis „Sonata“ respublikiniame vokalinių ansamblių festivalyje-konkurse „Kur aukštas klevas“ laimėjo II-ąją vietą bei regioniniame vokalinių ansamblių festivalyje-konkurse „Lakštingalėlė“ pelnė II-ojo laipsnio diplomą.

Stiprinamas dėmesys vaikų ir jaunimo veiklos organizavimui: veiklą tęsia 4 vaikų ir jaunimo mėgėjų meno kolektyvai, surengti 22 renginiai, veikia Atvira erdvė jaunimui, kurios unikalių lankytojų skaičius 2019 m. išaugo iki 190. Vykdoma projektinė veikla, skirta vaikų ir jaunimo kokybiškam užimtumui užtikrinti bei saviraiškos galimybėms tobulinti.

Didelis dėmesys skiriamas centro veiklų viešinimui ir renginių anonsavimui kultūros centro internetinėje svetainėje www.josvainiukultura.lt, rajoninėje spaudoje, socialiniuose tinkluose. Atokesnėse seniūnijų teritorijose platinamos afišos, lankstinukai/skrajutės.

**III SKYRIUS**

 **ŽMOGIŠKŲJŲ IŠTEKLIŲ VALDYMAS**

 Kultūros centre suburtas kompetentingas kolektyvas. 2019 metais dirbo 14 darbuotojų, iš jų 10 kultūros ir meno srities specialistai. Viso kultūros centre yra 8,95 pareigybės, iš jų – 6,7 kultūros ir meno darbuotojai.

Kultūros centro 9 darbuotojai turi įgiję aukštąjį išsilavinimą. Nuolat tobulinamasi, keliama profesinė kvalifikacija, gerinami bendrieji įgūdžiai. 2019 m. 7 darbuotojai dalyvavo 2 profesinių įgūdžių tobulinimo seminaruose, mokymuose, paskaitose bei pasitarimuose.

Siekiant padidinti darbuotojų darbo efektyvumą ir pagerinti darbo sąlygas, didelis dėmesys skiriamas darbuotojų tarpusavio bendravimui ir bendradarbiavimui. Pagerintos darbuotojų darbo sąlygos: įsigytos trūkstamos darbo priemonės, atnaujintas darbo inventorius. Kultūros centre yra poilsio patalpos, skirtos darbuotojams pailsėti, papietauti, pasibūti kartu, aptarti rūpimus darbo klausimus, netrikdant kitų darbuotojų darbo bei rimties.

**IV SKYRIUS**

 **FINANSINIŲ IŠTEKLIŲ VALDYMAS**

Kultūros centro finansiniai ištekliai valdomi vadovaujantis patvirtinta Apskaitos politika bei patvirtintu 2019 metų veiklos planu. Biudžeto projekto sudarymo, biudžeto vykdymo ir ataskaitų rinkinių rengimo tvarkos aprašu.

Kultūros centrui 2019 m. buvo skirta 135 000 Eur biudžeto lėšų, iš jų: 101 000 Eur darbo užmokesčiui ir socialinio draudimo įmokoms. Kitoms išlaidoms išleista 17 400 Eur, iš jų 16 600 Eur veiklai.

Finansiniai ištekliai valdomi planingai ir taupiai. Atsakingai vykdomi Viešieji pirkimai, atlikta turto, atsargų bei skolų inventorizacija. Už teikiamas paslaugas gauta 630 Eur. Ieškomi papildomi finansavimo šaltiniai. Kėdainių rajono savivaldybės administracijai pateiktos 4 projektų finansavimo paraiškos. Trims projektams įgyvendinti gauta 3 900 Eur.

Iš privačių rėmėjų surinkti 2 843 Eur. Lėšos panaudotos Josvainių miestelio 635-ečio minėjimo renginiams surengti bei Jadvygos Juškytės 150-ųjų gimimo metinių minėjimo veikloms organizuoti, taip pat tradicinių renginių kokybei gerinti, ūkinio inventoriaus pirkimui, mėgėjų meno veiklai.

Puoselėjami glaudūs santykiai su ilgamečiais kultūros centro rėmėjais. Džiugina tiek finansinė parama, tiek visokeriopa pagalba.

**V SKYRIUS**

 **ĮSTAIGOS PARTNERYSTĖS IR BENDRADARBIAVIMO VALDYMAS**

Glaudus bendradarbiavimas su kultūros centro partneriais sąlygojo bendrų veiklų, tenkinančių gyventojų kultūrinius ir sociokultūrinius poreikius, atsiradimą.

Aktyviausi Josvainių kultūros centro veiklos partneriai: Josvainių ir Pernaravos seniūnija, Josvainių bendruomenės centras. Seniūnijos talkina atliekant lauke vykstančių renginių aptarnavimą: vykdo teritorijos parengimo, sutvarkymo, reikiamo inventoriaus transportavimo, dekoracijų montavimo darbus. Kartu su Josvainių bendruomenės centru vykdomos bendros veiklos, dalinamasi darbais, užduotimis bei idėjomis.

Glaudūs ryšiai kultūros centrą sieja su savanorių asociacija „Spindulys“. Organizacijos nariai dažnai talkina įvairiose veiklose. Tęsiamas bendradarbiavimas su Josvainių gimnazija, Socialiniu ir ugdymo centru.

Tautinės muzikos klubo „Auštarietis“ nariai koncertinėmis programomis paįvairina kultūros centro organizuojamus renginius, tęsiama partnerystė – vykdytas etninės kultūros tradicijų puoselėjimo ir kraštotyros projektas „Protėvių takais“.

Josvainių moterų klubas „Aušra“ – ilgametis kultūros centro partneris. Klubo dalyvės nuolat talkina įvairiuose renginiuose, kultūros centro patalpose rengiamos įvairios paskaitos, diskusijų popietės, vykdytas sveikatingumo projektas „Sveikos gyvensenos skatinimas Josvainių seniūnijoje“.

2019 m. užmegzti partnerystės ryšiai su Tautinio atgimimo veikėjos Jadvygos Juškytės paramos fondu, Prienų kultūros ir laisvalaikio centru sąlygojo bendrų projektinių veiklų atsiradimą (kultūros projektas „Širšė“, meistriškumo kursai „Canto perfetto“). Pasirašyta partnerystės sutarti su Vytauto Didžiojo Universitetu – kultūros centre praktiką atliko kultūrinės veiklos organizavimo studijų programos studentė.

Puoselėjamas draugiškas ryšys su rajono ir šalies kultūros įstaigomis, dalijamasi gerąja patirtimi, vykdomi kultūriniai mainai.

**VI SKYRIUS**

**ĮSTAIGOS PROBLEMOS IR JŲ SPRENDIMAS**

Atliekant kasmetinę statinio techninės būklės apžiūrą buvo pastebėti trūkumai: dalies stogo dangos defektas, rampos betoninės konstrukcijos plytelių dangos pažeidimai, rūsio patalpos sienų trūkumai, rekuperacinės patalpų vėdinimo ir šildymo sistemos neveiksnumas. Atlikti stogo dangos atnaujinimo darbai, sutvarkyta rūsyje drėkusios sienos danga. Pasitelkus specialistų pagalbą ieškota rekuperacinės sistemos gedimo priežasties bei sprendimo būdų. Šildymo problema laikinai sprendžiama elektrinių šildytuvų pagalba.

Kultūros centre įrengta vaizdo stebėjimo sistema nuolat genda, yra prastos kokybės. Lėšos, sistemai atnaujinti, neskirtos.

Daug nepatogumų kultūros centro ir bibliotekos lankytojams kelia slidi plytelių danga prie pagrindinio įėjimo. Slydimą mažinančios grublėto paviršiaus juostos kas sezoną atnaujinamos. Matomoje vietoje statomi įspėjamieji ženklai.

Josvainių kultūros centro patalpos remontuotos prieš 5 metus, todėl jau reikalingas dalies patalpų kosmetinis remontas. Reikalinga atnaujinti darbuotojų darbo kabinetų baldus, inventorių. 2019 m. dalinai atnaujintos Atvirosios jaunimo erdvės patalpos – perdažytos sienos, pažeistos durų nišos aptaisytos apsauginėmis juostelėmis. Nuolat atnaujinamos skiriamosios juostos regos sutrikimų turinčių kultūros centro lankytojų saugumui užtikrinti.

Trūksta specialistų: folkloro kolektyvo vadovo, garso ir šviesos aparatūrą aptarnaujančio specialisto. Kreiptasi į steigėją dėl papildomų pareigybių skyrimo – prašymas patenkintas nebuvo.

Organizuojamų renginių aptarnavimo kokybei gerinti trūksta sudedamų, lengvai transportuojamų kėdžių, stalų ir kt. inventoriaus. Parengiamuosius darbus atlikti padeda seniūnijos, trūkstamas inventorius „skolinamas“ iš draugiškų bendruomeninių organizacijų bei įstaigų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Kėdainių rajono savivaldybės tarybos

2020 m. kovo d. sprendimu Nr. TS-

**KRAKIŲ KULTŪROS CENTRO 2019 METŲ VEIKLOS ATASKAITA**

**I SKYRIUS**

**BENDRA INFORMACIJA**

Krakių kultūros centras (toliau – kultūros centras) – Kėdainių rajono savivaldybės biudžetinė įstaiga, steigėjas – Kėdainių rajono savivaldybės Taryba. Įstaigos kodas – 300630977, adresas – Laisvės a. 1, Krakės, LT-58248, Kėdainių rajono savivaldybė. Įsteigimo data – 2006 m. spalio 27 d. Veiklos rūšys: kultūrinis švietimas, kūrybinė, meninė ir pramogų organizavimo veikla, scenos pastatymų veikla, scenos pastatymams būdingų paslaugų veikla, meno įrenginių eksploatavimo veikla, kino filmų rodymas, muzikos instrumentų, teatro dekoracijų ir kostiumų nuoma, garso įrašymas ir muzikos įrašų leidyba, kitų išankstinio užsakymo ir susijusių paslaugų veikla, nuosavo arba nuomojamo nekilnojamojo turto nuoma ir eksploatavimas, kita pramogų ir poilsio organizavimo veikla. Kultūros centras akredituotas ir jam suteikta II kategorija.

Kultūros centro skyrius – Meironiškių skyrius.

Krakių kultūros centro direktorius – Robertas Dubinka.

**II SKYRIUS**

**ĮSTAIGOS 2019 METŲ VEIKLOS REZULTATAI**

Kultūros centras 2019 metais veiklą vykdė vadovaudamasis Krakių kultūros centro direktoriaus 2019 m. kovo 29 d. įsakymu Nr. V- 6 patvirtintu Krakių kultūros centro 2019 m. veiklos planu.

Kultūros centro paskirtis – saugoti ir puoselėti kultūros tradicijas, suteikti galimybę kiekvienam Krakių seniūnijos gyventojui įsitraukti į kūrybinę veiklą, užtikrinti liaudies meno ir mėgėjų meno kolektyvų veiklą, skatinti jaunimo iniciatyvas.

Krakių kultūros centro 2019 m. veiklos programos įgyvendinimo rezultatai:

|  |  |  |  |
| --- | --- | --- | --- |
| **Eil. Nr.** | **Rezultatai**  | **Mato vienetas** | **Vienetų skaičius** |
| 1. | Kultūros centro organizuoti renginiai, *iš jų:* | Renginių sk. | 225 |
| 1.1. | Valstybinių švenčių ir atmintinų dienų renginiai | Renginių sk. | 16 |
| 1.2. | Etninės kultūros renginiai | Renginių sk. | 14 |
| 1.3. | Edukaciniai renginiai | Renginių sk. | 38 |
| 1.4. | Profesionaliojo meno koncertai ir spektakliai, *iš jų:* | Renginių sk. | 19 |
| 1.4.1. | organizuotos išvykos į profesionaliojo meno teatrus ir koncertus  | Išvykų sk. | 13 |
| 1.5. | Kiti renginiai bendruomenei, *iš jų:* | Renginių sk. | 121 |
| 1.6. | renginiai vaikams ir jaunimui | Renginių sk. | 64 |
| 1.7. | Parodos, *iš jų:* | Parodų sk. | 17 |
| 1.7.1. | profesionaliojo meno | Parodų sk. | 3 |
| 1.7.2. | mėgėjų meno | Parodų sk. | 14 |
| 2. | Kultūros centre vykę renginiai, kuriuos organizavo kiti rengėjai  | Renginių sk. | 8 |
| 2.1. | iš jų profesionaliojo meno koncertai ir spektakliai  | Renginių sk. | 4 |
| 3. | Lankytojų skaičius, *iš jų:* | Žiūrovų sk. | 8485 |
| 3.1. | vaikai ir jaunimas | Žiūrovų sk. | 3962 |
| 4. | Mėgėjų meno kolektyvai, *iš jų:* | Kolektyvų sk. | 9 |
| 4.1. | vaikų ir jaunimo | Kolektyvų sk. | 8 |
| 5. | Mėgėjų meno kolektyvų dalyviai, *iš jų:* | Dalyvių sk. | 115 |
| 5.1. | vaikai ir jaunimas | Dalyvių sk. | 95 |
| 6. | Mėgėjų meno kolektyvų dalyvavimas: |
| 6.1. | konkursuose ir kt. renginiuose užsienyje | Išvykų sk. | 2 |
| 6.2. | respublikiniuose ir regioniniuose konkursuose  | Išvykų sk. | 15 |
| 6.3. | respublikiniuose ir regioniniuose renginiuose | Išvykų sk. | 7 |
| 7. | Mėgėjų meno kolektyvų koncertai*, iš jų:* | Koncertų sk. | 40 |
| 7.1. | Išvykose rajone | Koncertų sk. | 15 |
| 7.2. | Išvykose Lietuvoje |  | 7 |
| 8. | Būreliai, klubai, studijos | Studijų sk. | 3 |
| 8.1. | Būrelių, klubų, studijų dalyviai | Dalyvių sk. | 42 |
| 9. | Įgyvendinti projektai: |
| 9.1. | „Vaikų ir jaunimo folkloro festivalis „Ant Smilgelės krantelio“, finansavo Lietuvos kultūros taryba ir Kėdainių rajono savivaldybės administracija |
| 9.2. | „Krakių AJE“, finansavo Kėdainių rajono savivaldybės administracija |
| 9.3. | „Krakių miestelio šventė“, finansavo LR Žemės ūkio ministerija |

2019 m. kultūros centras organizavo įvairių žanrų meno sklaidos renginius, tenkinant vietos bendruomenių narių profesionalaus meno poreikius, padedant gyventojams ugdyti meninius, estetinius ir kultūrinius įgūdžius. Didžiausi 2019 m. renginiai – regioninis vaikų ir jaunimo folkloro festivalis „Ant Smilgelės krantelio“, organizuotas septintą kartą, Krakių miestelio šventė, „Moliūgų šventė“ Krakėse, Baltų vienybės dienos ir rudens lygiadienio renginys ant Plinkaigalio piliakalnio, Mykolinės ir Šeimų šventė Meironiškiuose, Joninės Pajieslyje, Vidurvasario šventė Ažytėnuose ir kt.

Aktyviai plėtota mėgėjų meno veikla. Kultūros centre veikė 9 mėgėjų meno kolektyvai, 8 iš jų vaikų ir jaunimo, 5 būreliai ir klubai, 3 iš jų jaunimo. Mėgėjų meno kolektyvai surengė 40 koncertų, iš jų išvykose Lietuvoje – 23, išvykose užsienyje – 2.

Kolektyvų pasiekimai 2019 m.:

* Lietuvos vaikų ir moksleivių lietuvių liaudies kūrybos atlikėjų konkurso „Tramtatulis 2019“ diplomantė Minija Phillipa Attmere;
* Tarptautinio šokio konkurso „SHoCK-2019“ – šiuolaikinio šokio grupė „Step by step“ II ir III vietos laimėtojai;
* 21-ojo jaunimo šiuolaikinio meno festivalio-konkurso „Išdykęs stilius 2019“ – šiuolaikinio šokio kolektyvas „Step by step“ II vietos ir „Grand prix“ laimėtojas;
* Tarptautinio šokių konkurso-festivalio „Amber Ryga 2019“ – šiuolaikinio šokio kolektyvas „Step by step“ I vietos ir „Grand prix“ laimėtojas;
* Lietuvos profesinio mokymo įstaigų ir bendrojo ugdymo mokyklų festivalio-konkurso „Griausmas 2019“ – šokių grupė „For fun“ I vietos laimėtoja;
* Respublikinio šokių festivalio-konkurso „Šokių fiesta 2019“ – šokių grupė „For fun“ I vietos laimėtoja;
* Rajono jaunųjų talentų konkurso „Galim 2019“ – šiuolaikinio šokio grupė „Step by step“ laureatė;
* Respublikinio moksleivių folklorinių šokių varžytuvių „Patrepsynė 2019“ – šokis „Gyvateris“ Gerda Nomeikaitė ir Justinas Račas – diplomantai.

Krakių kultūros centro mėgėjų meno kolektyvai dalyvavo įvairiuose rajono, regioniniuose ir respublikiniuose konkursuose, apžiūrose, šventėse ir daugelyje kitų renginių. Vaikams ir jaunimui suorganizuotos 2 vasaros stovyklos: kūrybinė vaikų ir jaunimo stovykla Juodkrantėje (45 dalyviai) ir kūrybinė stovykla „Tu gali rinktis“ Krakių kultūros centre (25 dalyviai).

2019 m. toliau aktyviai dirbo atviroji jaunimo erdvė „Gilė“, dirbanti kiekvieną darbo dieną nuo 14 iki 19 val. turinti 50 unikalių lankytojų. Per metus AJE „Gilėje“ buvo suorganizuoti 15 kultūrinių, 12 sportinių, 12 edukacinių renginių patrauklių vaikams ir jaunimui. Sėkmingai įgyvendintas AJE projektas „Krakių AJE“, finansuotas Kėdainių rajono savivaldybės. Jaunimo savanorių klubas „Savanoriauk Krakėse“, vienijantis 16 narių, aktyviai dalyvauja organizuojant kultūrinius renginius, tvarkant miestelio aplinką, kartu su Pajieslio krišnaitų bendruomene vykdo akciją „Food for life“ dalinant maistą vienišiems seneliams. Kultūros centre 2019 m. buvo vykdomos 2 neformalaus vaikų švietimo programos: studija „Tautosakos skrynia“ ir šiuolaikinio šokio studija „Step by step“. Programose dalyvavo 42 įvairaus amžiaus vaikai. Kultūros centre veikė suaugusiųjų „Jogos“ būrelis, kurį lankė iki 10 įvairaus amžiaus žmonių.

Vykdant 2019 m. veiklos programą pasiekta dauguma užsibrėžtų tikslų: buvo sudarytos palankios sąlygos Krakių seniūnijos gyventojams aktyviai dalyvauti kultūriniame gyvenime – valstybinių švenčių, profesinių bei kalendorinių švenčių minėjimuose, pramoginiuose ir kt. renginiuose. Tenkinant vietos bendruomenių narių poreikius, buvo organizuojami įvairių žanrų meno sklaidos renginiai, plėtojama mėgėjų meno veikla, buvo puoselėjimas Krakių krašto etninis savitumas ir išskirtinumas, plėtojamos etnokultūrinės tradicijos ir papročiai.

**III SKYRIUS**

**ŽMOGIŠKŲJŲ IŠTEKLIŲ VALDYMAS**

Krakių kultūros centre ir skyriuje yra 8,25 etato, iš jų kultūros ir meno – 6, dirba 13 darbuotojų, iš jų – 9 kultūros ir meno. 2019 m. 4 darbuotojai tobulino kvalifikaciją įvairiuose kursuose ir seminaruose. Visiems darbuotojams 2019 m. pradžioje parengtos veiklos užduotys ir įvertintas jų darbas, nustatant užduotis kitiems metams.

**IV SKYRIUS**

**FINANSŲ IŠTEKLIŲ VALDYMAS**

2019 m. Krakių kultūros centras gavo 134 440 Eur iš jų:

Steigėjo tiksliniai asignavimai – 128 440 Eur, iš jų:

* darbo užmokesčiui (su mokesčiais) – 94 500 Eur;
* veiklai – 26 940 Eur;
* infrastruktūros išlaikymui – 10 800 Eur;
* ilgalaikio turto įsigijimui – 2 200 Eur;
* pajamos už teikiamas paslaugas sudarė 380 Eur;
* įvairių fondų ir kitos lėšos, skirtos kultūros centro parengtų programų/projektų įgyvendinimui: NVŠ – 4 830 Eur, projektų vykdymui – 4 700 Eur;
* lėšos iš privačių rėmėjų – 500 Eur.

Krakių kultūros centras patikėjimo teise valdo Krakių kultūros centro ir Meironiškių skyriaus pastatus. Krakių kultūros centre yra 350 vietų renginių metu šildoma žiūrovų salė, 1 šokių salė ir 3 patalpos kūrybinei veiklai. Krakių kultūros centro Meironiškių skyriuje yra 200 vietų nešildoma žiūrovų salė ir 1 patalpa kūrybinei veiklai. Pajieslio kaimo kultūrinės veiklos organizatorius dirba Pajieslio daugiafunkciame centre.

2019 metais kultūros centras valstybės ir savivaldybės lėšomis įsigijo 4 muzikos instrumentus, papildė įgarsinimo aparatūros komplektą, nusipirko naują kompiuterį ir spalvotą lazerinį spausdintuvą.

**V SKYRIUS**

**ĮSTAIGOS PARTNERYSTĖS IR BENDRADARBIAVIMO VALDYMAS**

Kultūros centras 2019 m. artimai bendradarbiavo su Krakių Mikalojaus Katkaus gimnazija, Kėdainių rajono kultūros centrais ir jų skyriais, Kėdainių krašto muziejaus Daugiakultūriu centru, Kėdainių vietos veiklos grupe, Kaišiadorių kultūros centru, Juodkrantės pradine mokykla, Krakių seniūnija bei seniūnijos kaimo bendruomeninėmis organizacijomis, Ažytėnų ŽŪB, kitomis nevyriausybinėmis organizacijomis.

Bendradarbiavimas vyksta šiuose srityse: organizuojant bendrus renginius, keičiantis mėgėjų meno kolektyvais, metodine pagalba, analizuojant ir nustatant vietos bendruomenės kultūrinius poreikius, rengiant metines veiklos programas, bendras išvykas, parodas ir kt.

**VI SKYRIUS**

**ĮSTAIGOS PROBLEMOS IR JŲ SPRENDIMAS**

Krakių kultūros centre pradėti kapitalinio remonto darbai, kuriuos planuojama užbaigti 2020 m. liepos mėnesį. Kapitalinis remontas laikinai apsunkins Kultūros centro veiklą, tačiau jam pasibaigus pagerins darbo sąlygas iš esmės.

Meironiškių skyriuje paremontuota ir šildoma tik nedidelė pastato dalis, pastatui reikalingas kapitalinis remontas.

Problemų sprendimas:

Įvairesnių ir naujoviškesnių gyventojų įtraukimo į visuomeninę veiklą formų, modernių veiklos viešinimo būdų taikymas, veiklos vietų keitimas kapitalinio remonto sąlygomis.

Aktyvinti veiklą, įtraukiant vaikų ir jaunimo mėgėjų meno kolektyvų narių šeimos narius.

Daugiau dėmesio skirti profesionaliojo meno sklaidai, organizuoti išvykas į koncertus, spektaklius, parodas.

Atvirosios jaunimo erdvės „Gilė“ veiklos plėtojimas. Savanorių veiklos skatinimas.

Vyresnio amžiaus žmonių aktyvinimas, įtraukiant juos į visapusišką kultūrinę veiklą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Kėdainių rajono savivaldybės tarybos

2020 m. kovo d. sprendimu Nr. TS-

**ŠĖTOS KULTŪROS CENTRO 2019 METŲ VEIKLOS ATASKAITA**

**I SKYRIUS**

**BENDRA INFORMACIJA**

Šėtos kultūros centras – Kėdainių rajono savivaldybės biudžetinė įstaiga, steigėjas – Kėdainių rajono savivaldybės Taryba. Įstaigos kodas – 300630660, adresas – Kėdainių g. 6, Šėtos miestelis, Kėdainių rajono savivaldybė. Kultūros centras įsteigtas 2006 m. spalio 27 d. Veiklos rūšys: kultūrinis švietimas, kūrybinė, meninė ir pramogų organizavimo veikla, scenos pastatymų veikla, scenos pastatymams būdingų paslaugų veikla, meno įrenginių eksploatavimo veikla, kino filmų rodymas, muzikos instrumentų, teatro dekoracijų ir kostiumų nuoma, garso įrašymas ir muzikos įrašų leidyba, kitų išankstinio užsakymo ir susijusių paslaugų veikla, nuosavo arba nuomojamo nekilnojamojo turto nuoma ir eksploatavimas, kita pramogų ir poilsio organizavimo veikla. Kultūros centras akredituotas ir jam suteikta II kategorija.

Šėtos kultūros centro skyrius – Pagirių skyrius.

Šėtos kultūros centro direktorė – l. e. direktoriaus pareigas Dalia Railienė

**II SKYRIUS**

**ĮSTAIGOS 2019 METŲ VEIKLOS REZULTATAI**

Šėtos kultūros centras (toliau – Kultūros centras) veiklą vykdė vadovaudamasis Kėdainių rajono savivaldybės Šėtos kultūros centro l. e. direktoriaus pareigas 2019 m. kovo 22 d. įsakymu Nr. V-12 patvirtintu Šėtos kultūros centro 2019 m. veiklos planu.

Kultūros centro pagrindinis tikslas – plėtoti kultūrinę, švietėjišką (edukacinę) ir informacinę veiklą, atsižvelgiant į vietos bendruomenės visų amžiaus grupių laisvalaikio užimtumo poreikius, inicijuoti, rengti ir įgyvendinti kultūrinis, meninius, edukacinius projektus bei programas, išlaikyti ir tęsti krašto tradicijas, puoselėti etnokultūrą bei mėgėjų meną, organizuoti profesionalaus meno sklaidą, rūpintis vaikų ir jaunimo užimtumu. Direktorius planavo ir organizavo įstaigos veiklą įstaigos tikslams ir uždaviniams įgyvendinti bei steigėjo deleguotoms funkcijoms vykdyti.

Šėtos kultūros centras sudaro sąlygas visiems bendruomenės gyventojams, tiek individualiai, tiek grupėms naudotis esamomis materialiomis sąlygomis ir savo specialistų paslaugomis, dalyvauti kultūriniame gyvenime.

Kultūros centro 2019 m. veiklos plano įgyvendinimo rezultatai:

|  |  |  |  |
| --- | --- | --- | --- |
| **Eil. Nr.** | **Rezultatai**  | **Mato vienetas** | **Vienetų skaičius** |
| 1. | Kultūros centro organizuoti renginiai, iš jų: | Renginių sk. | 90 |
| 1.1. | Valstybinių švenčių ir atmintinų dienų renginiai | Renginių sk. | 16 |
| 1.2. | Etninės kultūros renginiai | Renginių sk. | 10 |
| 1.3. | Edukaciniai renginiai | Renginių sk. | 11 |
| 1.4. | Profesionaliojo meno koncertai ir spektakliai, *iš jų:* | Renginių sk. | 5 |
| 1.4.1. | organizuotos išvykos į profesionaliojo meno teatrus ir koncertus  | Išvykų sk. | 1 |
| 1.5. | Kiti renginiai bendruomenei, *iš jų:* | Renginių sk. | 42 |
| 1.6. | renginiai vaikams ir jaunimui | Renginių sk. | 21 |
| 1.7. | Parodos, *iš jų:* | Parodų sk. | 5 |
| 1.7.1. | profesionaliojo meno | Parodų sk. | 1 |
| 1.7.2. | mėgėjų meno | Parodų sk. | 4 |
| 2. | Kultūros centre vykę renginiai, kuriuos organizavo kiti rengėjai | Renginių sk. | 9 |
| 2.1. | iš jų profesionaliojo meno koncertai ir spektakliai  | Renginių sk. | - |
| 3. | Lankytojų skaičius, *iš jų:* | Žiūrovų sk. | 4811 |
| 3.1. | vaikai ir jaunimas | Žiūrovų sk. | 1714 |
| 4. | Mėgėjų meno kolektyvai, iš jų: | Kolektyvų sk. | 7 |
| 4.1. | vaikų ir jaunimo | Kolektyvų sk. | 4 |
| 5. | Mėgėjų meno kolektyvų dalyviai, *iš jų:* | Dalyvių sk. | 64 |
| 5.1. | vaikai ir jaunimas | Dalyvių sk. | 39 |
| 6. | Mėgėjų meno kolektyvų dalyvavimas: |
| 6.1. | konkursuose ir kt. renginiuose užsienyje | Išvykų sk. | - |
| 6.2. | respublikiniuose ir regioniniuose konkursuose | Išvykų sk. | 1 |
| 6.3. | respublikiniuose ir regioniniuose renginiuose | Išvykų sk. | - |
| 7. | Mėgėjų meno kolektyvų koncertai*, iš jų:* | Koncertų sk. | 35 |
| 7.1. | Išvykose rajone | Koncertų sk. | 10 |
| 7.2. | Išvykose Lietuvoje | Koncertų sk. | 6 |
| 8. | Būreliai, klubai, studijos | Studijų sk. | 1 |
| 8.1. | Būrelių, klubų, studijų dalyviai | Dalyvių sk. | 5 |
| 9. | Neformaliojo vaikų švietimo programos | Programų sk. | 2 |
| 10. | Neformaliojo vaikų švietimo programų dalyviai | Dalyvių sk. | 24 |

2019 m. Kultūros centre ir skyriuje buvo organizuojami tradiciniai ir ypatingo žiūrovų dėmesio sulaukę renginiai: respublikinė liaudiškos muzikos kapelų šventė „Subatos vakarėly“, romansų vakaras „Dar ne ruduo“, Pagirių išvadavimo 100-mečio renginiai, kuriuose dalyvavo kolektyvai iš įvairių Lietuvos regionų, padėkos vakaras „Dosnumo obuolys“, kurio metu padėkota visiems partneriams bei rėmėjams, Joninių ir Žolinės šventės, Šeimų dienos šventė, pagyvenusių žmonių šventės.

Įgyvendinant įstaigos tikslus ir atsižvelgiant į įvairius bendruomenės poreikius, Kultūros centras ir skyrius organizavo valstybinių švenčių ir atmintinų dienų renginius, etninės kultūros ir krašto tradicijų puoselėjimui bei jų išsaugojimui skirtus renginius, organizavo profesionalių atlikėjų koncertus ir kitus renginius.

Šėtos kultūros centras 2019 m. suorganizavo 90 įvairių renginių, renginių lankytojų skaičius – 4 811, iš jų 1 714 vaikai ir jaunimas. Šėtos kultūros centre ir Pagirių skyriuje vyko 16 valstybinių švenčių ir atmintinų dienų, 11 edukacinių užsiėmimų, 10 etninės kultūros renginių, 5 parodos, 1 iš jų- profesionalaus meno, 4 profesionalaus meno koncertai, 1 išvyka į koncertą, 21 renginys vaikams ir jaunimui, 9 renginius organizavo kiti rengėjai (Šėtos gimnazija, Šėtos gimnazijos Pagirių Adomo Jakšto skyrius, Šėtos bendruomenės centras, Pagirių bendruomenės centras).

Šėtos kultūros centras ir Pagirių skyrius 2019 metais vykdė dvi neformalaus vaikų švietimo programas – „Choreografijos studija“ bei „Kūrybinės dirbtuvės“. Programoje dalyvavo 24 įvairaus amžiaus vaikai.

Šėtos kultūros centro Pagirių skyriuje nuo 2015 m. ir toliau sėkmingai veiklą tęsė Atviroji jaunimo erdvė, kurioje besilankantys vaikai ir jaunimas turi sąlygas turiningai leisti laisvalaikį: sportuoti, klausytis muzikos, žaisti stalo žaidimus, žiūrėti filmus, dalyvauti diskusijose, tenkinami jaunų žmonių poreikiai. Kaskart erdvėje apsilanko vidutiniškai apie 13 jaunuolių.

Informacija apie kultūros centro veiklą ir renginius talpinama Facebook paskyroje ir Kultūros centro internetinėje svetainėje www.setoskultura.lt. Tai teikia galimybę bendrauti, reaguoti į iškilusias problemas, o tuo pačiu ieškoti problemų sprendimo būdų. Tokiu būdu talpinama informacija pasiekiama greičiau.

2019 metais Šėtos kultūros centre veikė 7 mėgėjų meno kolektyvai, 3 iš jų vaikų ir jaunimo, 1 būrelis: vokalinis instrumentinis ansamblis „Dainuojančios stygos“, vokalinis instrumentinis ansamblis „Vingiorykštė“, šiuolaikinių šokių grupė „Šėlsmas“, folkloro ansamblis „Sidabrinė gija“, instrumentinis ansamblis „Rudekšna“, vaikų šokių grupė „Pelėdžiukai“, janučių šokių grupė „Tūta“ ir dailės studija „Apie viską ir iš visko“.

Šėtos kultūros centro ir Pagirių skyriaus mėgėjų meno kolektyvų veikloje dalyvauja 64 dalyviai, iš jų 39 vaikų ir jaunimo. Visi mėgėjų meno kolektyvai pagal galimybes dalyvauja tiek vietoje organizuojamuose renginiuose, tiek išvykose. Surengti 35 pasirodymai, iš jų 16 – išvykose.

Išanalizavus metinės veiklos programos įgyvendinimo rezultatus, galima daryti išvadą, jog dauguma programoje numatytų tikslų sėkmingai įgyvendinti.

**III SKYRIUS**

**ŽMOGIŠKŲJŲ IŠTEKLIŲ VALDYMAS**

Šėtos kultūros centro bendras etatų skaičius – 6,5, iš jų: kultūros ir meno – 4,5 etatai.

Šėtos kultūros centre dirba 10 darbuotojų, iš jų 7 kultūros ir meno specialistai.

Kultūros ir meno specialistų išsilavinimas: aukštasis universitetinis – 3; aukštesnysis – 2, specialus vidurinis – 2. 4 darbuotojai kėlė kvalifikaciją 4 seminaruose bei praktiniuose užsiėmimuose.

Kultūros centro direktorius organizavo darbuotojų pasitarimus veiklos klausimais, renginių aptarimus.

**IV SKYRIUS**

 **FINANSŲ IŠTEKLIŲ VALDYMAS**

Kultūros centro finansiniai ištekliai valdomi vadovaujantis patvirtinta Apskaitos politika bei patvirtintu 2019 metų veiklos planu. Biudžeto projekto sudarymo, biudžeto vykdymo ir ataskaitų rinkinių rengimo tvarkos aprašu.

Steigėjo tiksliniai asignavimai – 87 320 Eur, iš jų:

Darbo užmokesčiui – 63 506 Eur: iš jų:

Kultūros ir meno darbuotojams – 46 321 Eur;

Veiklai – 8 310 Eur;

Infrastruktūros išlaikymui – 4 725 Eur;

Ilgalaikiam materialiniam turtui įsigyti – 8 000 Eur;

Pajamos už teikiamas paslaugas – 75 Eur;

Lėšos iš privačių rėmėjų – 302 Eur.

Europos sąjungos lėšos (NVŠ programų vykdymui) – 2 402 Eur.

Taupiai ir racionaliai naudojant lėšas, nuspręsta didžiojoje salėje pilnai pakeisti scenos uždangą – draperiją ir priekinės uždangos mechanizmą (sumontuoti elektrinį priekinės užuolaidos taką, kuris atitiktų keliamus saugumo reikalavimus). 2019 m. gruodžio mėn. atlikti viešieji pirkimai prekėms įsigyti.

**V SKYRIUS**

**ĮSTAIGOS PARTNERYSTĖS IR BENDRADARBIAVIMO VALDYMAS**

Vykdomos veiklos partnerė yra Šėtos seniūnija. Talkinama atliekant įvairius darbus: teritorijos parengimo, transportavimo, aplinkos priežiūros, atmintinų dienų ir valstybinių švenčių organizavimo.

Kultūros centras bendradarbiauja su Šėtos gimnazija, Šėtos socialiniu ir ugdymo centru, Šėtos ir Pagirių parapijų bažnyčiomis, seniūnijoje veikiančiomis bendruomeninėmis organizacijomis.

Kultūros centras vykdo mainų programą ne tik su savo rajono, bet ir gretimų rajonų (Ukmergės, Jonavos, Panevėžio) kultūros įstaigomis.

VI SKYRIUS

ĮSTAIGOS PROBLEMOS IR JŲ SPRENDIMAS

Kultūros centras susiduria su žmonių įsitraukimo į veiklą, aktyvumo bei motyvacijos stoka, nepakankamu finansavimu, kurį gauna įstaiga kultūrinei veiklai, transporto išvykoms, kultūriniams mainams. Kultūros centre ir skyriuje trūksta etatų. Kultūros darbuotojams tenka dirbti darbus, nenurodytus darbo sutartyje ir neįeinančius į pareigines funkcijas. Turimai scenos ir garso įrangai reikalingas garso ir šviesos specialistas.

2020 m. planuojamos veiklos dar labiau orientuotos bendruomenės poreikiams tenkinti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Kėdainių rajono savivaldybės tarybos

2020 m. kovo d. sprendimu Nr. TS-

**TRUSKAVOS KULTŪROS CENTRO 2019 METŲ VEIKLOS ATASKAITA**

**I SKYRIUS**

**BENDRA INFORMACIJA**

Truskavos kultūros centras – Kėdainių rajono savivaldybės biudžetinė įstaiga, steigėjas – Kėdainių rajono savivaldybės Taryba. Įstaigos kodas – 300630137, adresas – Derliaus g. 5-1, Pavermenio k., Truskavos sen., Kėdainių rajono savivaldybė. Kultūros centras įsteigtas 2006 m. spalio 27 d. Veiklos rūšys: kultūrinis švietimas, kūrybinė, meninė ir pramogų organizavimo veikla, scenos pastatymų veikla, scenos pastatymams būdingų paslaugų veikla, kitų išankstinio užsakymo ir susijusių paslaugų veikla, nuosavo arba nuomojamo nekilnojamo turto nuoma ir eksploatavimas, kita pramogų ir poilsio organizavimo veikla. Kultūros centras akredituotas ir jam suteikta II kategorija.

Truskavos kultūros centro direktorė – Violeta Valionienė.

**II SKYRIUS**

**ĮSTAIGOS 2019 METŲ VEIKLOS REZULTATAI**

Truskavos kultūros centras (toliau – Kultūros centras) 2019 m. veiklą vykdė vadovaudamasis Kėdainių rajono savivaldybės Truskavos kultūros centro direktoriaus 2019 m. kovo 22 d. įsakymu Nr. V-5 patvirtintu Truskavos kultūros centro 2019 m. veiklos planu.

Kultūros centras atlieka Truskavos seniūnijos visų socialinių grupių bendruomenės narių kultūrinių poreikių tenkinimo ir kultūrinės edukacijos funkciją. Kultūros centro pagrindiniai uždaviniai – pasiūlyti bendruomenių interesus tenkinančius kultūrinius produktus, plėtoti mėgėjų meno kolektyvų veiklą, aktyvinti etnokultūrinę ir edukacinę veiklą, skatinti naujų veiklų atsiradimą. Veiklos principai: kultūrinių paslaugų įvairovė, darbo kokybė, patirtis ir tradicijos. Siekiant sudaryti sąlygas gyventojų saviraiškai, kultūriniam bendradarbiavimui, kultūros ir meno darbuotojai buria juos į įvairius meno kolektyvus.

Kultūrinė veikla vykdoma planingai: reguliariai sudaromi ir direktoriaus patvirtinami mėnesio darbo planai, paskirstomos užduotys darbuotojams; yra parengta ir direktoriaus įsakymu patvirtinta renginių organizavimo tvarka.

Kultūros centro 2019 m. veiklos plano įgyvendinimo rezultatai:

|  |  |  |  |
| --- | --- | --- | --- |
| **Eil. Nr.** | **Rezultatai** | **Mato vienetas** | **Vienetų skaičius** |
| 1. | Kultūros centro organizuoti renginiai, *iš jų:* | Renginių sk. | 62 |
| 1.1. | Valstybinių švenčių ir atmintinų dienų renginiai | Renginių sk. | 13 |
| 1.2. | Etninės kultūros renginiai | Renginių sk. | 6 |
| 1.3. | Edukaciniai renginiai | Renginių sk. | 8 |
| 1.4. | Profesionaliojo meno koncertai ir spektakliai, *iš jų:* | Renginių sk. | 9 |
| 1.4.1. | organizuotos išvykos į profesionaliojo meno teatrus ir koncertus | Išvykų sk. | 9 |
| 1.5. | Kiti renginiai bendruomenei, *iš jų:* | Renginių sk. | 16 |
| 1.6. | renginiai vaikams ir jaunimui | Renginių sk. | 6 |
| 1.7. | Parodos, *iš jų:* | Parodų sk. | 10 |
| 1.7.1. | profesionaliojo meno | Parodų sk. | 5 |
| 1.7.2. | mėgėjų meno | Parodų sk. | 5 |
| 2. | Kultūros centre vykę renginiai, kuriuos organizavo kiti rengėjai | Renginių sk. | 11 |
| 2.1. | iš jų profesionaliojo meno koncertai ir spektakliai | Renginių sk. | 3 |
| 3. | Lankytojų skaičius, *iš jų:* | Žiūrovų sk. | 5 355 |
| 3.1. | vaikai ir jaunimas | Žiūrovų sk. | 360 |
| 4. | Mėgėjų meno kolektyvai, *iš jų:* | Kolektyvų sk. | 8 |
| 4.1. | vaikų ir jaunimo | Kolektyvų sk. | 3 |
| 5. | Mėgėjų meno kolektyvų dalyviai, *iš jų:* | Dalyvių sk. | 77 |
| 5.1. | vaikai ir jaunimas | Dalyvių sk. | 26 |
| 6. | Mėgėjų meno kolektyvų dalyvavimas: |
| 6.1. | konkursuose ir kt. renginiuose užsienyje | Išvykų sk. | 1 |
| 6.2. | respublikiniuose ir regioniniuose konkursuose | Išvykų sk. | 2 |
| 6.3. | respublikiniuose ir regioniniuose renginiuose | Išvykų sk. | 10 |
| 7. | Mėgėjų meno kolektyvų koncertai*, iš jų:* | Koncertų sk. | 21 |
| 7.1. | Išvykose rajone | Koncertų sk. | 4 |
| 7.2. | Išvykose Lietuvoje | Koncertų sk. | 9 |
| 7.3. | Kultūros centre | Koncertų sk. | 8 |
| 8. | Būreliai, klubai, studijos | Studijų sk. | 1 |
| 8.1. | Būrelių, klubų, studijų dalyviai | Dalyvių sk. | 10 |

2019 metais Kultūros centras didelį dėmesį skyrė profesionalaus meno sklaidai. Suorganizuotos 5 profesionalios parodos: 2 keramikos, 1 grafikos ir 2 fotografijų, 9 išvykos į Kauno ir Panevėžio teatrus, 3 profesionalios muzikos koncertai įvyko kultūros centre. Toliau vykdoma edukacinė veikla: kūrybiškumo akademija – mokoma groti įvairiais muzikos instrumentais, vilnos vėlimo, namų puošimo ir kiti praktiniai užsiėmimai, susitikimai su lektoriais – „Sveikatos arbatėlės“, edukaciniai užsiėmimai: „Audeklėlį riečiu ir gražiai dainuoju“, edukacinė popietė, skirta Šeimos dienai. Surengti 6 etniniai renginiai. Paminėta 13 valstybinių ir atmintinų dienų: iškilmingai pažymėta Lietuvos Valstybės atkūrimo diena „Iškelkim trispalvę širdy“. Šventė organizuota kartu su Kėdainių Povilo Lukšio šaulių 205-osios kuopos nariais. Didelio bendruomenės dėmesio sulaukė renginiai – Gedulo ir vilties dienos paminėjimas Truskavos miestelio skulptūrų parke, akcijos: „Visa Lietuva šoka“ (kartu su Truskavos pagrindine mokykla ir bendruomene), „Dalinuosi knyga“ (gatvės bibliotekos atidarymas). Tradiciniai renginiai bendruomenei: ansamblių šventė „Dainoje randu draugus“, Truskavos miestelio šventė, Advento vakaras. Rengiamos parodos, kurių atidarymo metu rengiami koncertai, susitikimai su menininkais ar parodų autoriais.

Informacija apie kultūros centro veiklą ir renginius talpinama Facebook paskyroje ir Kultūros centro internetinėje svetainėje www.truskavoskultura.lt. Tai teikia galimybę bendrauti, reaguoti į iškilusias problemas, o tuo pačiu ieškoti problemų sprendimo būdų. Tokiu būdu talpinama informacija pasiekiama greičiau.

2019 metais Truskavos kultūros centre veikė 8 mėgėjų meno kolektyvai, 3 iš jų vaikų ir jaunimo, 1 būrelis:

|  |  |  |  |
| --- | --- | --- | --- |
| **Eil. Nr.** | **Kolektyvas** | **Dalyvių skaičius** | **Vadovo vardas, pavardė** |
|  | Merginų šokių grupė „Vermenėlė“ | 10 | Nijolė Vidžiūtė |
|  | Pagyvenusiųjų liaudiškų šokių grupė „Vermena“ | 16 | Dainora Venslovienė |
|  | Moterų vokalinis ansamblis „Verdenė“ | 11 | Kęstutis Valionis |
|  | Folkloro ansamblis „Vermena“ | 13 | Kęstutis Valionis , Justinas Kanaporis |
|  | Linijinių šokių grupė | 12 | Nijolė Vidžiūtė |
|  | Gitaristų ansamblis | 4 | Justinas Kanaporis |
|  | Mėgėjų teatras „Mincelis“ | 7 | Kęstutis Valionis |
|  | Kultūros darbuotojų kvartetas | 4 | Justinas Kanaporis |
| 9. | Kūrybiškumo akademija (būrelis) | 10 | Laima Dirsienė, Justinas Kanaporis |

Truskavos kultūros centro mėgėjų meno kolektyvų veikloje dalyvauja 77 dalyvis, iš jų 26 vaikai ir jaunimas. Mėgėjų meno kolektyvai per metus surengė 21 koncertą ir spektaklį: 8 kultūros centre, 4 koncertus rajono kultūros įstaigose ir 9 kitose Lietuvos kultūros įstaigose. Mėgėjų meno kolektyvai dalyvavo 10 respublikinių ir regioninių renginių. Pagyvenusiųjų laidiškų šokių kolektyvas „Vermena“ dalyvavo tarptautiniame šokių festivalyje Tatruose ir laimėjo I vietą, lietuvių liaudies šokius pristatė Josvainių kultūros centro renginyje „Svainių kviestinis“. Merginų liaudiškų šokių kolektyvas „Vermenėlė“ dalyvavo liaudiškų šokių konkurse „Aguonėlė“ ir nacionaliniame ture laimėjo II vietą ir II laipsnio diplomą. Linijinių šokių kolektyvas dalyvavo tarptautiniame festivalyje „Draugystė tiltai“ Palangoje, tradicinėje Pakruojo miesto šventėje „Kampelis širdžiai brangus“. Moterų vokalinis ansamblis „Verdenė“ dalyvavo 2 regioniniuose vokalinės muzikos konkursuose ir buvo pripažinti muzikaliausiu ir profesionaliausiu kolektyvu. Mėgėjų meno kolektyvai jau keletą metų iš eilės dalyvauja tradiciniuose šokių festivaliuose „Pakol jauni“ Biržuose ir „Šokio pavilioti“ Panevėžyje.

Išanalizavus metinės veiklos programos įgyvendinimo rezultatus, galima daryti išvadą, jog dauguma programoje numatytų tikslų sėkmingai įgyvendinti.

 **III SKYRIUS**

**ŽMOGIŠKŲJŲ IŠTEKLIŲ VALDYMAS**

Truskavos kultūros centro bendras etatų skaičius – 5,5, iš jų: kultūros ir meno – 4,0 etatai.

Truskavos kultūros centre dirba 10 darbuotojų, iš jų 7 kultūros ir meno specialistai.

Kultūros ir meno specialistų išsilavinimas: aukštasis universitetinis – 5, aukštasis neuniversitetinis – 1, vidurinis – 1. 4 darbuotojai kėlė kvalifikaciją 7 seminaruose bei praktiniuose užsiėmimuose.

Kultūros centro direktorius organizavo darbuotojų pasitarimus veiklos klausimais, renginių aptarimus, kontroliavo 2019 m. veiklos programos vykdymą.

**IV SKYRIUS**

**FINANSŲ IŠTEKLIŲ VALDYMAS**

Kultūros centro finansiniai ištekliai valdomi vadovaujantis patvirtinta Apskaitos politika bei patvirtintu 2019 metų veiklos planu. Biudžeto projekto sudarymo, biudžeto vykdymo ir ataskaitų rinkinių rengimo tvarkos aprašu.

Steigėjo tiksliniai asignavimai – 81 321 Eur, iš jų:

Darbo užmokesčiui – 63 151 Eur: iš jų:

Kultūros ir meno darbuotojams – 51 095 Eur;

Veiklai – 11 500 Eur;

Infrastruktūros išlaikymui – 6 670 Eur;

Ilgalaikiam materialiniam turtui įsigyti – 0 Eur;

Pajamos už teikiamas paslaugas – 196 Eur;

Lėšos iš privačių rėmėjų – 27 Eur.

Racionaliai naudojant lėšas, metų eigoje, pavyko įsigyti papildomą garso bei apšvietimo įrangą, smulkų inventorių, buvo atnaujintos 3 kolektyvų koncertinių kostiumų atskiros dalys, avalynė.

**V SKYRIUS**

**ĮSTAIGOS PARTNERYSTĖS IR BENDRADARBIAVIMO VALDYMAS**

Vykdomos veiklos partnerė yra Truskavos seniūnija. Talkinama atliekant įvairius darbus: teritorijos parengimo, transportavimo, aplinkos priežiūros, inventoriaus skolinimo, atmintinų dienų ir valstybinių švenčių organizavimo.

Kultūros centras bendradarbiauja su Truskavos pagrindine mokykla. Organizuojami bendri renginiai: Užgavėnės, akcija „Visa Lietuva šoka“, edukaciniai užsiėmimai. Mokykla suteikia galimybę pasinaudoti transportu.

Kultūros centras vykdo mainų programą su rajono kultūros įstaigomis: Josvainių, Šėtos kultūros centrais

Kultūros centras bendradarbiauja su Panevėžio r. Liūdynės kultūros centro Dembavos padaliniu, Panevėžio r. Paįstrio kultūros centru (tęstiniai bendri projektai jaunimui), Sudaryta bendradarbiavimo sutartis su Panevėžio r. Tiltagalių ir Ėriškių kultūros centrais, Panevėžio bendruomenių rūmais (vykdomas projektas „Kultūrnešio dienos“), Kupiškio r. Subačiaus kultūros centru.

VI SKYRIUS

ĮSTAIGOS PROBLEMOS IR JŲ SPRENDIMAS

Didžiausia įstaigos problema – nešildomos ir drėgnos patalpos, šaltuoju metų laikotarpiu nėra vandens, neveikia sanitariniai mazgai. Kompiuterinė įranga veikia tik gerai pašildžius patalpas. Patalpos šildomos tik renginių ir repeticijų metu. Elektros instaliacija pasenusi ir nuolat genda. Sujungus daugiau šildymo prietaisų ar apšvietimo įrenginių, elektra išsijungia, nuo drėgmės kibirkščiuoja elektros prietaisai ir dažnai genda. Visi kolektyvai aprūpinti kostiumais, tačiau jų laikyti įstaigoje negalime, nes drėksta. Yra pianinas, kuriuo naudotis negalime, nes stovi drėgnoje ir šaltoje patalpoje. Norint naudoti, reikia dažnai derinti instrumentą.

Pastatas yra dirbtuvių teritorijoje, ateiti į repeticijas ar renginius yra nepatogu, į repeticijas darbuotojai kolektyvų dalyvius atsiveža savu transportu. Nepatogu ir gyventojams ateiti į renginius. Pavasarį ir rudenį kultūros centro kiemas patvinęs, nes pro pastato apačią upeliais bėga vanduo iš ŽŪB kiemo pusės, dėl to supuvo pirmojo aukšto patalpų grindys, sudrėko ir supelijo baldai ir ten esantys daiktai, ir jokia veikla negali ten vykti. Dažniau renginius organizuojame seniūnijos salėje, ten žmonėms ir patogiau ateiti, ir patalpos yra šiltos. Daugiau renginių vyko seniūnijos salėje dar ir dėl kiauro pastato stogo, tačiau metų pabaigoje stogas buvo sutvarkytas. Pastatui reikalinga renovacija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_